2 Korintotɔwo 11 | Biblia Le Internet Dzi | Xexe Yeye Gɔmeɖeɖe\n2 Korintotɔwo 11:1-33\nPaulo kple apostolo deŋgɔawo (1-15)\nNɔnɔme sesẽ siwo me Paulo to abe apostolo ene (16-33)\n11 Madi be miagbɔ dzi ɖi atsɔ nye nya siwo dze bometsinyawoe la. Le nyateƒe me la, miele dzi gbɔm ɖi hã xoxo! 2 Elabena metsɔ mawumeŋuʋaʋã le ŋu ʋãm ɖe mia nu, elabena nye ŋutɔe do mia ɖeɖe ŋugbe na ŋutsu ɖeka, be matsɔ mi ana Kristo la abe ɖetugbui leaƒe dzadzɛ ene.+ 3 Ke mele vɔvɔ̃m be le mɔ aɖe nu la, ale si da la tsɔ eƒe ayedzedze ble Xawa+ la, ɖewohĩ woagblẽ miaƒe susu be miate ɖa tso anukwareɖiɖi kple dzadzɛnyenye si Kristo la dze na la gbɔ.+ 4 Elabena ne ame aɖe va ɖe gbeƒã Yesu bubu aɖe si to vovo na esi míeɖe gbeƒãe, alo miexɔ gbɔgbɔ bubu aɖe si to vovo na esi miexɔ, alo nya nyui bubu aɖe si to vovo na esi miexɔ+ la, enɔa bɔbɔe na mi be miado dzi axɔ ame ma. 5 Elabena nyemesusu be miaƒe apostolo deŋgɔawo nyo wum le nu ɖeka pɛ hã me o.+ 6 Ke ne nyemebi le nuƒoƒo me o+ hã la, nyemele nenema le sidzedze ya me o; ke boŋ míena esia dze ƒãa na mi le mɔ sia mɔ nu le nuwo katã me. 7 Alo nu vɔ̃e wònye mewɔ be mebɔbɔ ɖokuinye, ne woado mi ɖe dzi, esi megblɔ Mawu ŋuti nya nyui la na mi dzidzɔtɔe naneke maxɔmaxɔea?+ 8 Magblɔ be meba* hame bubuwo esi melɔ̃ xɔ woƒe nunanawo, ale be masubɔ mi.+ 9 Evɔ esi menɔ mia gbɔ, eye nu hiãm la, nyemezu agba na mia dometɔ aɖeke o, elabena nɔvi siwo tso Makedonia va la na nu siwo hiãm la wòsɔ gbɔ.+ Ɛ̃, le mɔ sia mɔ nu la, mekpɔ ɖokuinye dzi be nyemazu agba na mi o, eye mayi edzi awɔe nenema.+ 10 Zi ale si Kristo ƒe nyateƒea le menye la, nyemadzudzɔ esia tsɔtsɔ aƒo adegbee+ le Akaya nutoawo me o. 11 Le susu ka ta? Esi nyemelɔ̃ mi o taea? Mawu nyae be melɔ̃ mi. 12 Ke nu si wɔm mele la, mayi edzi awɔe,+ ale be mana ame siwo le mɔnu dim be amewo nakpɔ be yewosɔ kpli mí le ɖoƒe sia la ƒe adegbeƒoƒo nu natsi. 13 Elabena nenem me siawo nye aʋatso apostolowo, dɔwɔla siwo blea ame, eye wowɔa wo ɖokuiwo abe Kristo ƒe apostolowo ene.+ 14 Eye esia mewɔ nuku o, elabena Satana ŋutɔ hã wɔa eɖokui abe kekeli ƒe dɔla ene.+ 15 Eya ta ne eƒe subɔlawo hã wɔa wo ɖokuiwo abe subɔla dzɔdzɔewo ene la, mewɔ nuku kura o. Ke woƒe nuwuwu anɔ ɖe woƒe dɔwɔwɔwo nu.+ 16 Megale egblɔm ake be: ame aɖeke megabum bometsilae o. Gake ne nenemae miebui hã la, ekema mixɔm abe bometsila ene faa, ale be nye hã maƒo adegbe vie. 17 Nya si gblɔm mele fifia la, nyemele egblɔm le kpɔɖeŋu si Aƒetɔ la ɖo la nu o, ke boŋ abe bometsila ene, abe adegbeƒola si ka ɖe eɖokui dzi ŋutɔ ene. 18 Esi ame geɖewo le adegbe ƒom le ŋutilã nu* ta la, nye hã maƒo adegbe. 19 Esi mienye “nugɔmeselawo” ŋutɔ ta la, miedoa dzi xɔa bometsilawo dzidzɔtɔe. 20 Le nyateƒe me la, ne ame aɖe wɔ mi kluvii, ne ame aɖe ba mi xɔ miaƒe nunɔamesi, ne ame aɖe xɔ nu si le mia si la sesẽe, ne ame aɖe do eɖokui ɖe dzi ɖe mia ŋu, eye ne ame aɖe ƒo mo gbɔ na mi la, miedoa dzi tsɔnɛ. 21 Enye ŋukpe na mí be magblɔ nya sia, elabena awɔ na mi be míewɔa nu abe ame siwo gbɔdzɔ ene. Ke ne ame bubuwo wɔa nu kple dzideƒo la—mele nu ƒom abe bometsila ene—nye hã mewɔa nu kple dzideƒo. 22 Hebritɔwoe wonyea? Eyae nye hã menye.+ Israel-viwoe wonyea? Eyae nye hã menye. Abraham ƒe dzidzimeviwoe wonyea? Eyae nye hã menye.+ 23 Kristo ƒe subɔlawoe wonyea? Mele eŋu ɖom abe ame si ƒe tame da ene be, menyee wu wo: mewɔ dɔ geɖe wu,+ menɔ gaxɔ me zi geɖe wu,+ zi ale si woƒom la mele xexlẽ me o, eye meɖo kudo nu zi geɖe.+ 24 Zi gbɔ zi atɔ̃ sɔŋ Yudatɔwo ƒom ƒoƒo blaene, ɖeka koe do le eme,+ 25 zi etɔ̃ woƒom kple ati,+ zi ɖeka woƒu kpem,+ menɔ tɔdziʋu me wògbã zi etɔ̃,+ metsi atsiaƒu dzi zã blibo ɖeka kple ŋkeke blibo ɖeka; 26 mezɔ mɔ enuenu, meɖo ŋɔdzi me le tɔsisiwo dzi, meɖo ŋɔdzi me le adzodalawo si me, meɖo ŋɔdzi me le nye ŋutɔ nye dukɔmeviwo dome,+ meɖo ŋɔdzi me le dukɔwo dome,+ meɖo ŋɔdzi me le du me,+ meɖo ŋɔdzi me le gbedzi, meɖo ŋɔdzi me le atsiaƒu dzi, meɖo ŋɔdzi me le aʋatsonɔviwo dome; 27 le agbagbadzedze kple kutrikuku me, le zãdomadɔlɔ̃e zi geɖe me,+ le dɔwuame kple tsikɔwuame me,+ le numakpɔɖui zi geɖe me,+ le vuvɔ kple amamanɔnɔ me. 28 Hekpe ɖe nu siawo, siwo tso gota ŋu la, nane tena ɖe dzinye gbe sia gbe, eyae nye dzimaɖitsitsi ɖe hameawo katã ŋu.+ 29 Ame kae gbɔdzɔ, eye nyemegbɔdzɔ o? Ame ka nue woɖia, eye meku dzi nam o? 30 Ne maƒo adegbe la, ekema maƒo adegbe le nu siwo me megbɔdzɔ le la ŋuti. 31 Aƒetɔ Yesu ƒe Mawu, si nye Fofoa, Ame si wòle be woakafu yi mavɔmavɔ me la, nyae be nyemele aʋatso kam o. 32 Le Damasko la, nutodziɖula si le fia Areta te la nɔ Damaskotɔwo ƒe dua ŋu dzɔm, be yealém, 33 ke wotsɔm de kusi me ɖiɖi ɖe anyi to fesre aɖe si le glia ŋu la me,+ eye medo le eƒe asi me.\n^ Egɔmeɖeɖe tẽe, “meda adzo.”\n^ Esia fia le amegbetɔwo ƒe nuwo gome.\n2 Korintotɔwo 11


7 Gbe si gbe Mose wu avɔgbadɔa+ tutu nu la, esi ami nɛ,+ eye wòkɔ avɔgbadɔa kple emenuwo katã kpakple vɔsamlekpuia kple eŋu nuwo katã ŋu.+ Esi wòsi ami na nu siawo hekɔ wo ŋu vɔ la,+ 2 Israel-viwo ƒe tatɔ+ siwo le wo fofowo ƒe aƒekɔwo nu tsɔ nunanawo vɛ. Woawoe nye toawo ƒe tatɔ siwo le ame siwo ŋkɔ woŋlɔ la nu, 3 eye nunana siwo wotsɔ va Yehowa ŋkumee nye tasiaɖam ade siwo tame wogba, kple nyitsu wuieve; tasiaɖam ɖeka ɖe tatɔ eve nu, kple nyitsu ɖeka ɖe wo dometɔ ɖe sia ɖe nu; eye wotsɔ wo va avɔgbadɔ la ŋgɔ. 4 Yehowa gblɔ na Mose be: 5 “Xɔ wo le wo si ne woazã na takpegbadɔa ŋuti dɔwo wɔwɔ, eye nàma wo na Lewi viwo ɖe ale si wo dometɔ ɖe sia ɖe ƒe dɔwo le la nu.” 6 Ale Mose xɔ tasiaɖam kple nyiawo, eye wòtsɔ wo na Lewi viwo. 7 Etsɔ tasiaɖam eve kple nyitsu ene na Gerson viwo ɖe ale si woƒe dɔwo le la nu;+ 8 eye wòtsɔ tasiaɖam ene kple nyitsu enyi na Merari vi siwo le nunɔla Aron viŋutsu Itamar ƒe dzikpɔkpɔ te ɖe ale si woƒe dɔwo le la nu.+ 9 Ke metsɔ ɖeke na Kohat viwo ya o, elabena kɔkɔeƒe+ la ŋuti subɔsubɔdɔ siwo wowɔna la bia be woatsɔ nu kɔkɔeawo ɖe abɔta.+ 10 Ke tatɔawo tsɔ woƒe nunanawo vɛ le gbe si gbe wokɔ+ vɔsamlekpuia ŋu hesi ami nɛ. Esi tatɔawo tsɔ woƒe nunana la va vɔsamlekpuia ŋgɔ la, 11 Yehowa gblɔ na Mose be: “Na tatɔawo natsɔ woƒe nunana si woatsɔ akɔ vɔsamlekpuia ŋu la vɛ ɖekaɖeka, ŋkeke sia ŋkeke tatɔ ɖeka natsɔ etɔ vɛ.” 12 Ame si tsɔ eƒe nunana vɛ le ŋkeke gbãtɔ dzie nye Aminadab vi Nahason+ tso Yuda-to la me. 13 Nu si wònae nye klosalogba ɖeka, si da sekel* alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel* nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 14 sikakplu* ɖeka, si da sekel ewo, eye dzudzɔdonu ʋeʋĩ yɔe banaa; 15 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 16 gbɔ̃tsui ɖeka be woatsɔ asa nuvɔ̃vɔ;+ 17 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Aminadab vi Nahason ƒe nunana.+ 18 Le ŋkeke evea gbe la, Zuar vi Netanel,+ si nye Isakar viwo ƒe tatɔ, tsɔ eƒe nunana vɛ. 19 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 20 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 21 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 22 gbɔ̃tsui ɖeka be woatsɔ asa nuvɔ̃vɔ;+ 23 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Zuar vi Netanel ƒe nunana. 24 Le ŋkeke etɔ̃a gbe la, Zebulon viwo ƒe tatɔ Eliab,+ si nye Helon vi, tsɔ etɔ vɛ. 25 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 26 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 27 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 28 gbɔ̃tsui ɖeka be woatsɔ asa nuvɔ̃vɔ;+ 29 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Helon vi Eliab+ ƒe nunana. 30 Le ŋkeke enea gbe la, Ruben viwo ƒe tatɔ Elizur,+ si nye Sedeur vi, tsɔ etɔ vɛ. 31 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 32 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 33 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 34 gbɔ̃tsui ɖeka be woatsɔ asa nuvɔ̃vɔ;+ 35 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Sedeur vi Elizur+ ƒe nunana. 36 Le ŋkeke atɔ̃a gbe la, Simeon viwo ƒe tatɔ Selumiel,+ si nye Zurisadai vi, tsɔ etɔ vɛ. 37 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 38 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 39 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 40 gbɔ̃tsui ɖeka be woatsɔ asa nuvɔ̃vɔ;+ 41 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Zurisadai vi Selumiel+ ƒe nunana. 42 Le ŋkeke adea gbe la, Gad viwo ƒe tatɔ Eliyasaf,+ si nye Deuel vi, tsɔ etɔ vɛ. 43 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 44 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 45 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 46 gbɔ̃tsui ɖeka be woatsɔ asa nuvɔ̃vɔ;+ 47 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Deuel vi Eliyasaf+ ƒe nunana. 48 Le ŋkeke adrea gbe la, Efrayim viwo ƒe tatɔ Elisama,+ si nye Amihud vi, tsɔ etɔ vɛ. 49 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 50 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 51 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 52 gbɔ̃tsui ɖeka be woatsɔ asa nuvɔ̃vɔ;+ 53 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Amihud vi Elisama+ ƒe nunana. 54 Le ŋkeke enyia gbe la, Manase viwo ƒe tatɔ Gamaliel,+ si nye Pedahzur vi, tsɔ etɔ vɛ. 55 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 56 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 57 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 58 gbɔ̃tsui ɖeka be woatsɔ asa nuvɔ̃vɔ;+ 59 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Pedahzur vi Gamaliel+ ƒe nunana. 60 Le ŋkeke asiekea gbe la, Benyamin viwo ƒe tatɔ+ Abidan,+ si nye Gideoni vi, tsɔ etɔ vɛ. 61 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 62 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 63 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 64 gbɔ̃tsui ɖeka be woatsɔ asa nuvɔ̃vɔ;+ 65 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Gideoni vi Abidan+ ƒe nunana. 66 Le ŋkeke ewoa gbe la, Dan viwo ƒe tatɔ Ahiezer,+ si nye Amisadai vi, tsɔ etɔ vɛ. 67 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 68 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 69 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 70 gbɔ̃tsui ɖeka be woatsɔ asa nuvɔ̃vɔ;+ 71 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Amisadai vi Ahiezer+ ƒe nunana. 72 Le ŋkeke wuiɖekɛa gbe la, Aser viwo ƒe tatɔ Pagiel,+ si nye Okran vi, tsɔ etɔ vɛ. 73 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 74 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 75 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 76 gbɔ̃tsui ɖeka be woatsɔ asa nuvɔ̃vɔ;+ 77 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Okran vi Pagiel+ ƒe nunana. 78 Le ŋkeke wuievea gbe la, Naftali viwo ƒe tatɔ Ahira,+ si nye Enan vi, tsɔ etɔ vɛ. 79 Nu si wònae nye klosalogba ɖeka, si da sekel alafa ɖeka blaetɔ̃, klosalogba goboe ɖeka, si da sekel blaadre ne wobui ɖe teƒe kɔkɔe la ƒe sekel nu,+ eye wo kple evea yɔ banaa kple wɔ memee si wotsɔ ami dzabae be woatsɔ asa nuɖuvɔ;+ 80 sikakplu ɖeka, si da sekel ewo, eye dzudzɔdonu ʋeʋĩ yɔe banaa; 81 nyitsui ɖeka, agbo ɖeka, kple alẽtsui ɖeka si xɔ ƒe ɖeka, be woatsɔ asa numevɔ;+ 82 gbɔ̃tsui ɖeka be woatsɔ asa nuvɔ̃vɔ;+ 83 kple nyi eve, agbo atɔ̃, gbɔ̃tsu atɔ̃, kpakple alẽtsui atɔ̃ siwo dometɔ ɖe sia ɖe xɔ ƒe ɖeka, be woatsɔ asa ŋutifafavɔ.+ Esiae nye Enan vi Ahira+ ƒe nunana. 84 Esiawoe nye nunana siwo Israel-viwo ƒe tatɔwo tsɔ vɛ be woatsɔ akɔ vɔsamlekpuia ŋu+ le gbe si gbe wosi ami nɛ: klosalogba wuieve, klosalogba goboe wuieve, sikakplu wuieve;+ 85 klosalogba ɖe sia ɖe da sekel alafa ɖeka blaetɔ̃, eye agba goboe ɖe sia ɖe da sekel blaadre; agbaawo katã da klosalo sekel akpe eve alafa ene ne wobui ɖe teƒe kɔkɔe la ƒe sekel nu;+ 86 sikakplu wuieve siwo dzudzɔdonu ʋeʋĩ yɔ banaa la dometɔ ɖe sia ɖe da sekel ewo ne wobui ɖe teƒe kɔkɔe la ƒe sekel nu; kpluawo ƒe sika la katã le sekel alafa ɖeka blaeve. 87 Lã siwo katã wona be woatsɔ asa numevɔ la le nyitsu wuieve, agbo wuieve, alẽtsui wuieve siwo dometɔ ɖe sia ɖe xɔ ƒe ɖeka hekpe ɖe wo ŋuti nuɖuvɔsawo ŋu, kple gbɔ̃tsui wuieve be woatsɔ asa nuvɔ̃vɔ. 88 Lã siwo katã wona be woatsɔ asa ŋutifafavɔ la le nyitsu blaeve vɔ ene, agbo blaade, gbɔ̃tsu blaade, alẽtsui blaade siwo dometɔ ɖe sia ɖe xɔ ƒe ɖeka. Esiae nye nu siwo wona be woatsɔ akɔ vɔsamlekpuia ŋu+ esi wosi ami nɛ vɔ.+ 89 Ɣesiaɣi si Mose ge ɖe takpegbadɔa me be yeaƒo nu kple Mawu*+ la, esea ame si le nu ƒom kplii la ƒe gbe le Ðaseɖiɖiɖaka la ƒe nutunu+ la tame; kerubi+ eveawo domee Mawu ƒoa nu kplii le.


DUKƆWO dome nyuidiname, nɔvisiléle, ŋutifafa—amekae makafu taɖodzinu nyui mawo o? Baron Pierre de Coubertin, si gbugbɔ Olympic la ɖo anyi xɔe se be fefeawo ade bubu deto hoʋlilawo ŋu, metsɔ le woƒe ŋutigbalẽ, subɔsubɔ, alo ŋutsu alo nyɔnu nyenye me o, ale be woaɖu dukɔwo dome fuléle dzi. Esusui be “ame ɖekaɖeka siwo ɖɔʋu koe ate ŋu ahe xexe si nyo wu vɛ.” Gake ɖe kamedefefe ate ŋu ahe xexeame ƒe ŋutifafa vɛ vavãa? Ne míelé ŋku ɖe nusiwo dzɔ va yi ŋu la, míaɖo eŋu be ao.\nTogbɔ be kamedefefe wɔa akpa aɖe hã la, Biblia me nufiame ye nye nu vevitɔ si ahe ŋutifafa vavãtɔ vɛ. Le nyateƒe me la, Biblia me gɔmeɖosewoe ate ŋu ana ‘amewo naɖɔʋu,’ abe alesi Coubertin gblɔe ene. Bu mawunyakpukpui aɖewo siwo hea ŋutifafa vaa amesiwo wɔa wo ŋudɔ dome, eɖanye dukɔ ka mee wotso o ŋu kpɔ.\n“Esia me amewo katã woanyae le bena, nye nusrɔ̃lawo mienye, ne lɔlɔ̃ le mia dome.”—Yohanes 13:35.\n“Ne ate ŋu anye, nusi ke atso mia gome la, minɔ anyi kple amewo katã le ŋutifafa me!”—Romatɔwo 12:18.\n“Esi asinukpɔkpɔ le mía si la, mina míawɔ nu nyui na amesiame.”—Galatiatɔwo 6:10.\n“Migawɔ naneke le dzrewɔwɔ alo bubu dzodzro ta o, ke boŋ mia dome amesiame natsɔ ɖokuibɔbɔ abu nɔvia gã wu ye ŋutɔ ɖokui.”—Filipitɔwo 2:3.\n“Ŋutilã me veviedodo nyo na nu vi aɖe ko; ke mawusosroɖa nyo na nusianu, eye agbe, si li fifi kple esi le vava ge la, ƒe ŋugbedodo la li nɛ.”—Timoteo I, 4:8.\nÐe susu nyui siwo dze le mawunyakpukpui siawo me wɔa dɔ ŋutɔŋutɔa? Bu nusi dzɔ le Munich le Germany ŋu kpɔ. Le ƒe 1974 me, si nye ƒe eve pɛ tso esime ŋɔdzidoname kple amewuwu gblẽ Olympics Fefe si wowɔ le dugã ma me megbe la, Yehowa Ðasefowo wɔ dukɔwo dome takpekpe gã le Olympic Kamedefefewɔƒe ma ke. Vavalawo dometɔ aɖewo tso Greece kple Turkey—dukɔ siwo nɔ aʋa wɔm kple wo nɔewo. Le nyateƒe me le dzomeŋɔli ma me la, Greece kple Turkey srafowo nɔ aʋa wɔm ɖe ƒukpo si nye Cyprus ta. Ðe aʋa la akpɔ ŋusẽ ɖe Kristotɔ siwo va takpekpea dzia? Ao! Aleke gbegbe wòwɔ dɔ ɖe eteƒekpɔlawo dzii enye si be wokpɔ Greecetɔwo kple Turkeytɔwo wokpla asi kɔ na wo nɔewo hele wo nɔewo yɔm be nɔviŋutsu kple nɔvinyɔnu!\nWonya Yehowa Ðasefowo le xexeame godoo be dukɔ si me wo tso, gbeɖekadodo, kple towo dome mamawo menyea mɔxenu na woƒe ŋutifafa o. Menye ɖe wole gbɔgblɔm be yewoɖo xexeame katã ƒe ɖekawɔwɔ gbɔ bliboe o. Abe ame bubu ɖesiaɖe ene la, ele be woadze agbagba vevie awɔ ɖe Kristotɔ apostolo Paulo ƒe aɖaŋuɖoɖoa dzi be: ‘Miɖe ame xoxoa kple eƒe nuwɔnawo ɖa, eye miado ame yeye, si wowɔ yeye hena sidzedze le amesi wɔe la ƒe nɔnɔme nu.’ (Kolosetɔwo 3:9, 10) Ke hã woxɔe se vevie be Biblia ƒe gɔmeɖosewo dzi wɔwɔ ate ŋu akpe ɖe amewo ŋu ‘woadi ŋutifafa, eye woati eyome.’—Petro I, 3:11.\nNublanuitɔe la, Olympic fefeawo—togbɔ be taɖodzinu kɔkɔwo le esi hã—na nɔnɔme vɔ̃ɖitɔ kekeake si le amewo me la dze. To vovo na ema la, Mawu ƒe Nya sẽŋu la naa amewo ɖea nɔnɔme nyuitɔ kekeake si le wo si fia, eye wòdoa dukɔwo dome nyuidiname kple ŋutifafa ɖe ŋgɔ.\nOlympic fefeawo dea hoʋiʋli ƒe dzi ƒo\nBiblia dea ŋutifafa ƒe dzi ƒo\nƉoe Ɖe Amewo Ɖoe Ɖe Amewo Taɖodzinuawo gbɔ Ðoɖo\ng00 9/8 axa 24-25


NE ÈDO go Leonardo zi gbãtɔ la, ɖewohĩ màxɔe se be xɔtula lɔlɔ̃nu faa dɔwɔla wònye o. Megate ŋu zãa eƒe asi eveawo o, elabena wotso le afɔku aɖe si wodze le dɔ me ɣeaɖeɣi la me. Togbɔ be Leonardo nye nuwɔametɔ hã la, enɔ dɔ wɔm sesĩe le xɔtuƒe aɖe le Acajutla, El Salvador, abe ale si nàte ŋu akpɔe le nɔnɔmetataa mee ene.\nBe Leonardo nakpɔ gome le xɔtudɔ ma me la, eya ŋutɔ wɔ dɔwɔnu aɖewo na eɖokui. Etsɔa eƒe ɖusibɔkpoa dea gakpo aɖe me, eye wòtsɔnɛ tsina ɖe sofi ŋu hetsɔna nɔa ke kum nɔa kɔkɔm ɖe agbatsɔkeke me. Etsɔa gaviwo dea eƒe abɔkpoawo ŋu, eye wotsɔa agbatsɔkekea ƒe asiléƒewo dea eme bene eya ŋutɔ nate ŋu atutui. Nu kae ʋãe be wòkpɔ gome le xɔtudɔ sia me?\nLeonardo di be yeakpɔ gome le Fiaɖuƒe Akpata, alo tadeaguƒe tutu na Yehowa Ðasefo siwo le eƒe nutoa me ƒe dɔa me. Nu geɖe li wòate ŋu atsɔ ado taflatse be yemate ŋu awɔ xɔtudɔ sia o. Enye nuwɔametɔ, edea dɔ me, eye wònye subɔsubɔdɔwɔla xoxo le woƒe hamea me. Ke hã, edi be yeawɔ nu si yeate ŋui atsɔ asubɔ Mawu le xɔtuƒe sia.\nNɔnɔme ma kee le asiwò le Mawu subɔsubɔ mea? Esi teƒe be Leonardo natsɔ eƒe nuwɔametɔnyenye anɔ taflatse dom la, ezã eƒe susu tsɔ wɔ dɔwɔnuwo na eɖokui bene wòate ŋu awɔ dɔ si anye ne mate ŋui hafi o la. Enɔ Mawu subɔm kple ‘eƒe tamesusu blibo.’ (Mateo 22:37) Ame siwo kpɔa gome le Yehowa Ðasefowo ƒe Fiaɖuƒe Akpatawo tutu me le xexea me godoo ɖanye nuwɔametɔwo loo alo womenyee o, ɖokuitsɔtsɔna ƒe gbɔgbɔ le wo me. Ame sia ame ate ŋu ade woƒe kpekpeawo faa, eye míele kpewòm na kpekpe siawo.


WOBU Desiderius Erasmus (ƒe 1469-1536 lɔƒo) gbã le eƒe ŋkekea me be enye Europatɔwo ƒe agbalẽnyala gãtɔ kekeake, gake emegbe wova do vloe hebui be enye vɔvɔ̃nɔtɔ alo aglãdzela. Esime nyaʋiʋliwo nɔ edzi yim le subɔsubɔnyawo me la, eɖoe be yeaklo nu le vodadawo kple nu gbegblẽ wɔwɔ siwo nɔ edzi yim le Katoliko-haa kple ame siwo be ɖɔɖɔɖowɔlawoe yewonye dome la dzi. Egbea, wobunɛ be enye ame si wɔ akpa vevi aɖe le ɖɔɖɔɖo siwo wowɔ le subɔsubɔnyawo me le Europa la me. Aleke wòdzɔe?\nNU SIWO WÒSRƆ̃ KPLE EƑE DZIXƆSEWO\nEsi Erasmus ɖu tu na Helagbe kple Latingbe nyuie ta la, ete ŋu tsɔ blema asinuŋɔŋlɔgbalẽ si dzi wokpɔ ɖe Kristotɔwo Ƒe Hela Ŋɔŋlɔawo, si amewo yɔna zi geɖe be Nubabla Yeye la gɔme sɔ kple Latingbe me Biblia siwo nɔ anyi la dometɔ ɖeka si nye Latin Vulgate. Eva ka ɖe edzi bliboe be ele vevie be Biblia me nyateƒea nasu amewo si. Eya ta egblɔ be ele be woaɖe Ŋɔŋlɔ Kɔkɔeawo gɔme ɖe gbe siwo amewo dona ɣemaɣi la me.\nErasmus doe ɖa be woawɔ tɔtrɔwo le Katoliko-haa me elabena exɔe se be ele be Kristotɔwo nanɔ agbe ɖe Biblia ƒe nufiafiawo nu ke menye be woanɔ kɔnu manyatalenuwo ko wɔm o. Eya ta esi ɖɔɖɔɖowɔlawo tso hedoe ɖa be woawɔ tɔtrɔwo le Katoliko-haa me le Roma la, Katolikotɔwo susui be anye Erasmus ye le megbe nɛ.\nErasmus ɖoe be yeaklo nu le vodadawo kple nu gbegblẽ wɔwɔ siwo nɔ edzi yim le Katoliko-haa kple ɖɔɖɔɖowɔlawo dome la dzi\nLe Erasmus ƒe nuŋɔŋlɔwo me la, eklo nu le hakplɔlawo ƒe nu nyagã wɔwɔwo, woƒe ŋku gã toto kple papawo ƒe didi vevie be amewo nayi aʋa la dzi. Eto vovo tso hakplɔla siwo toa sɔlemekɔnuwo abe nu vɔ̃ me ʋuʋu, ame kɔkɔewo subɔsubɔ, nutsitsidɔ kple mɔzɔzɔ yi teƒe kɔkɔewo aɖasubɔ dzi tafaa sɔlemeviwo la ƒe nuwɔnawo gbɔ. Azɔ hã, meda asi ɖe misawɔwɔ hena nu vɔ̃ kɔklɔ ɖa le ame kukuwo ŋu kple srɔ̃maɖemaɖe dzi o.\nNUBABLA YEYE SI LE HELAGBE ME\nLe ƒe 1516 me la, Erasmus ɖe eƒe Helagbe me Nubabla Yeye si nye gbãtɔ la ɖe go, emae nye Kristotɔwo ƒe Hela Ŋɔŋlɔawo ƒe gbãtɔ si woɖe ɖe go kpɔ. Axadzinuŋɔŋlɔwo kple Kristotɔwo Ƒe Hela Ŋɔŋlɔawo si gɔme Erasmus ɖe ɖe Latingbe me la hã nɔ Biblia sia me eye akpa sia si le Latingbe me la to vovo tso Vulgate Biblia la gbɔ. Esi ɣeyiɣiawo va nɔ yiyim la, egbugbɔ to eƒe gɔmeɖeɖea me zi geɖe si wɔe be eƒe Biblia va to vovo kura tso Latin Vulgate la gbɔ.\nErasmus ƒe Helagbe me Nubabla Yeye la\nVovototoawo dometɔ ɖeka dze le 1 Yohanes 5:7. Be woade Mawuɖekaetɔ̃ ƒe nufiafia si metso Ŋɔŋlɔawo me o dzi la, wotsɔ nya aɖewo siwo woyɔna be comma Johanneum de Vulgate la me. Afi ma xlẽ be: “Ame etɔ̃e le dziƒo: Fofo la, Nya la kple Gbɔgbɔ Kɔkɔe la, eye ame etɔ̃ siawo le ɖeka.” Gake Erasmus metsɔ nya mawo de eƒe Nubabla Yeyea ƒe tata eve gbãtɔawo me o, elabena womenɔ Helagbe me asinuŋɔŋlɔgbalẽ siwo dzi wòkpɔ hafi ɖe wo gɔme la me o. Gake sɔlemehaa zi edzi emegbe be wòatsɔ wo ade tata etɔ̃lia me.\nErasmus ƒe Helagbe me Nubabla Yeyea ƒe tata vovovo siwo ŋu wòtrɔ asi le la wɔ akpa vevi aɖe le Biblia gɔmeɖeɖe ɖe Europa-gbewo me la me. Martin Luther, William Tyndale, Antonio Brucioli, kple Francisco de Enzinas zã wo tsɔ ɖe Hela Ŋɔŋlɔawo gɔme ɖe Germanygbe, Eŋlisigbe, Italygbe kple Spaingbe me.\nErasmus nɔ agbe le ɣeyiɣi si me tɔtɔ nɔ subɔsubɔhawo me eya ta Protestanttɔwo ƒe Ðɔɖɔɖowɔlawo de asixɔxɔ eƒe Helagbe me Nubabla Yeye la ŋu ŋutɔ. Hafi woava dze ɖɔɖɔɖowɔwɔa gɔme tsaklii la, ame aɖewo bu Erasmus be enye Ðɔɖɔɖowɔla xoxo. Emegbe egbe be yemade nu mawuŋununyalawo ƒe nyahehewo me o. Nukutɔe la anɔ ƒe 100 va yi la, agbalẽnyala David Schaff ŋlɔ bena “hafi Erasmus naku la menɔ Katolikotɔwo ƒe akpa dzi loo alo Protestanttɔwo ƒe akpa dzi o.”\nLe ƒe 1516 me la, Erasmus ɖe Helagbe me Nubabla Yeye si nye gbãtɔ la ɖe go. Helagbe me gɔmeɖeɖea dze le akpa ɖeka eye Latingbe me tɔ hã dze le akpa kemɛ hekpe ɖe axadzinuŋɔŋlɔ gbogbo aɖe ŋu.\nErasmus gblɔ le eƒe Nubabla Yeyea ƒe ŋgɔdonya me be: “Metɔ afɔ to trɔ le ame siwo medi be Nubabla Yeyea naka ame [tsɛwo] si woaxlẽ Ŋɔŋlɔ Kɔkɔeawo alo woaɖe [Ŋɔŋlɔawo] gɔme ɖe vulgargbe si [ame tsɛwo] dona me o la yome.”\nAme siwo tsɔ nya ɖe eŋu le Europa ƒe teƒe aɖewo la tɔ dzo eƒe agbalẽwo eye wobu wo de agbalẽ siwo dzi Roma papawo ɖo asii la dome hena ƒe geɖe.\nEŋkɔ De Du Le Xexea Me Godoo\nErasmus ƒe agbalẽnyanya de du. Enɔ Europa dukɔ geɖe me wɔ dɔ eye wòdze xɔ̃ dumegãwo kple yunivɛsiti dela siwo kpɔ ŋusẽ nyui ɖe edzi. Agbalẽnyala siwo tso dukɔ geɖewo me doa ta ɖe egbɔ. Eƒe agbalẽ siwo amewo xlẽna na wòxɔ ŋkɔ eteƒe mekɔ o. Afi sia afi si wòyi la wodona ɖe eŋu bibibi, eye amegãwo, osɔfo gãwo kple agbalẽnyalawo gɔ̃ hã dea bubu eŋu. Egbegbe agbalẽŋlɔla aɖe yɔe be “Ame si ŋkɔ de du le xexea me godoo va ɖo egbea.”


GBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Cinyanja Croatian Czech Dangme Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kannada Karen (S'gaw) Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Korean Kwangali Latvian Lingala Lithuanian Luganda Luo Luvale Macedonian Malagasy Malay Malayalam Marathi Maya Mixe Mongolian Moore Myanmar Nahuatl (Northern Puebla) Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Punjabi Quechua (Ayacucho) Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Wallisian Wolaita Xhosa Yoruba Zapotec (Isthmus) Zulu\nWOWƆ numekuku aɖe le sɔhɛ 800 siwo tso subɔsubɔha vovovowo me la dome nyitsɔ laa esi wobia wo be woxɔe se be Yesu ɖoa gbedodoɖawo ŋu mahã. Wo dometɔ siwo wu 60 le alafa me gblɔ be yewoka ɖe edzi bliboe be eɖoa gbedodoɖawo ŋu. Gake sɔhɛ ɖeka ya te fli ɖe ŋkɔ Yesu me le numekugbalẽvia dzi eye wòŋlɔ “Mawu” ɖe eteƒe.\nNu kae nye wò susu? Ðe wòle be míado gbe ɖa na Yesua, alo Mawue wòle be míado gbe ɖa na? * Hafi míakpɔ ŋuɖoɖoa la, gbã, na míadzro ale si Yesu fia nu eƒe nusrɔ̃lawo tso gbedodoɖa ŋui la me.\nAME KAE YESU FIA MÍ BE MÍADO GBE ÐA NA?\nYesu to eƒe nufiafia kple eƒe kpɔɖeŋu dzi fia mí ame si wòle be míado gbe ɖa na.\nEsi Yesu ŋutɔ do gbe ɖa na Fofoa si le dziƒo la, eɖo kpɔɖeŋu ɖi na mí be míasrɔ̃\nEƑE NUFIAFIA: Esime Yesu ƒe nusrɔ̃lawo dometɔ ɖeka gblɔ nɛ be, “Aƒetɔ, fia gbedodoɖa mí” la, Yesu ɖo eŋu be: “Ne miele gbe dom ɖa la, migblɔ be, ‘Fofo.’” (Luka 11:1, 2) Gakpe ɖe eŋu la, ede dzi ƒo na eƒe nyaselawo le eƒe Todzimawunya xɔŋkɔa me be woanɔ gbe dom ɖa. Egblɔ be: “Do gbe ɖa na Fofowò.” Eye ena kakaɖedzi hã eƒe nyaselawo esi wògblɔ be: “Fofo la nya nu siwo le mia hiãm hafi mieva bianɛ gɔ̃ hã.” (Mateo 6:6, 8) Le zã si do ŋgɔ na Yesu ƒe ku me la, egblɔ na eƒe nusrɔ̃lawo be: “Ne miebia nane Fofo la la, atsɔe ana mi le nye ŋkɔ me.” (Yohanes 16:23) Eya ta Yesu fia mí be míado gbe ɖa na ye Fofo si nye míawo hã mía Fofo, si nye Yehowa Mawu.—Yohanes 20:17.\nEƑE KPƆÐEŊU: Yesu ŋutɔ hã do gbe ɖa le ɖekawɔwɔ me kple ale si wòfia amewo be woado gbe ɖae. Le kpɔɖeŋu me, edo gbe ɖa be: “Fofo, dziƒo kple anyigba ƒe Aƒetɔ, mekafu wò le dutoƒo.” (Luka 10:21) Ɣebubuɣi la, “Yesu wu mo dzi kpɔ dziƒo, eye wògblɔ be: “Fofo, meda akpe na wò be èɖo tom.” (Yohanes 11:41) Eye esime wòsusɔ vie Yesu namia nu la, edo gbe ɖa be: “Fofo, asiwò me metsɔ nye gbɔgbɔ la de.” (Luka 23:46) Esi Yesu do gbe ɖa na Fofoa si le dziƒo—si nye “dziƒo kple anyigba ƒe Aƒetɔ”—la, eɖo kpɔɖeŋu si me kɔ nyuie la ɖi be ame sia ame nasrɔ̃. (Mateo 11:25; 26:41, 42; 1 Yohanes 2:6) Aleae Yesu ƒe nusrɔ̃la gbãtɔwo se eƒe mɔfiameawo gɔmea?\nAME KAE KRISTOTƆ GBÃTƆWO DO GBE ÐA NA?\nTso esime Yesu trɔ yi dziƒo kwasiɖa aɖewo megbe la, tsitretsiɖeŋulawo klẽ ŋku ɖe eyomedzelawo henɔ ŋɔdzi dom na wo. (Dɔwɔwɔwo 4:18) Le nɔnɔme sia me la, míakpɔ mɔ be woado gbe ɖa godoo, gake ame kae wodo gbe ɖa na? “Wo katã wokɔ gbe dzi na Mawu ɖekae” henɔ gbe dom ɖa be wòayi edzi akpe ɖe yewo ŋu “to [eƒe] dɔla kɔkɔe Yesu ƒe ŋkɔ me.” (Dɔwɔwɔwo 4:24, 30) Esia fia be Yesu ƒe nusrɔ̃lawo wɔ ɖe mɔfiame si wòna ku ɖe gbedodoɖa ŋu la dzi. Wodo gbe ɖa na Mawu, ke menye na Yesu o.\nƑe aɖewo megbe la, apostolo Paulo ɖɔ ale si eya ŋutɔ kple eƒe hadɔwɔlawo doa gbe ɖae esime wònɔ agbalẽ ŋlɔm na nɔvia Kristotɔwo. Eŋlɔe bena: “Míedaa akpe na Mawu, mía Aƒetɔ Yesu Kristo Fofo, ɣesiaɣi ne míele gbe dom ɖa ɖe mia ta.” (Kolosetɔwo 1:3) Paulo ŋlɔ agbalẽ na eƒe haxɔsetɔwo be woanɔ akpe dam “na mía Mawu kple Fofo la le nuwo katã ŋuti ɣesiaɣi le mía Aƒetɔ Yesu Kristo ƒe ŋkɔ me.” (Efesotɔwo 5:20) Míekpɔe le nya siawo me be Paulo de dzi ƒo na ame bubuwo be woado gbe ɖa na yeƒe “Mawu kple Fofo la le nuwo katã ŋuti ɣesiaɣi,” gake woawɔ esia le Yesu ƒe ŋkɔ me.—Kolosetɔwo 3:17.\nNe míewɔ ɖe aɖaŋu si Yesu ɖo ku ɖe gbedodoɖa ŋu dzi la, ekema míaɖee afia be míelɔ̃e abe Kristotɔ gbãtɔwo ke ene. (Yohanes 14:15) Ne mía Fofo si le dziƒo la ɖeka hɔ̃ koe míedoa gbe ɖa na ke menye na ame bubu aɖeke o la, ekema gɔmesese vavã ava nɔ nya siwo le Psalmo 116:1, 2 la ŋu na mí. Egblɔ be: “Melɔ̃ Yehowa, elabena eɖo to nye gbe . . . mayɔe le nye agbe me ŋkekewo me.” *\n^ mm. 3 Ŋɔŋlɔawo ɖee fia be Mawu kple Yesu mele tasɔsɔ me o. Àte ŋu axlẽ nu geɖe tso nya sia ŋu le agbalẽ si nye Nuka Tututue Nye Biblia ƒe Nufiafia? ƒe ta 4 lia me. Yehowa Ðasefowoe tae.\n^ mm. 11 Hafi Mawu naɖo to míaƒe gbedodoɖawo la, ele be míadze agbagba awɔ ɖe eƒe nudidiwo dzi tso dzi blibo me. Àte ŋu axlẽ nu geɖe tso nya sia ŋu le agbalẽ si nye Nuka Tututue Nye Biblia ƒe Nufiafia? ƒe ta 17 lia me. Yehowa Ðasefowoe tae.\nYesue Wodo Gbe Ða Na?\nŊutinya ʋɛ aɖewo le Biblia me siwo ɖee fia be, ɣeaɖewoɣi la, amegbetɔ nuteƒewɔlawo ƒo nu kple Yesu le dziƒo, eye ɣeaɖewoɣi hã, woƒo nu kple mawudɔlawo. (Dɔwɔwɔwo 9:4, 5, 10-16; 10:3, 4; Nyaɖeɖefia 10:8; 22:20) Gake ɖe ame mawo nɔ gbe dom ɖa na Yesu alo mawudɔlawo le dziƒoa? Ao. Le nɔnɔme siawo katã me la, mawudɔlawo alo Yesue dze dzeɖoɖoa gɔme kpli wo. Mawu ɖeɖe koe ŋutsu kple nyɔnu nuteƒewɔlawo do gbe ɖa na.—Filipitɔwo 4:6.


Psalmowo 98 - Holy Bible [Ewe Bible 1913] - (Psa 98)\nHadzidzi. Midzi ha yeye na Yehowa, elabena ewɔ nukunuwo! Eƒe nuɖusi kple eƒe alɔ kɔkɔe la xɔ nɛ.\nYehowa ɖe eƒe xɔname fia, eklo nu le eƒe dzɔdzɔenyenye dzi le dukɔwo ŋku me.\nEɖo ŋu eƒe amenuveve kple nuteƒewɔwɔ na Israel ƒe aƒe la Anyigba ƒe mlɔenuwo katã kpɔ mía Mawu, ƒe xɔname.\nMi anyigbawo katã, mitso aseye ɖe Yehowa ŋu, aseyetsotso neɖi le mia nu, eye midzi kafukafuha!\nMidzi kafukafuha na Yehowa ɖe kasaŋku ŋu, ɖe kasaŋku kple ha ƒe ɖiɖi ŋu,\nɖe dze kple kpẽ ƒe ɖiɖi ŋu! Mitso aseye le Yehowa, fia la ŋku me!\nAtsiaƒu kple eme nuwo neɖe gbe kpe ɖe xexeame kple eme nɔlawo ŋu!\nTɔsisiwo neƒu akpe, towo katã netso aseye\nle Yehowa ŋku me, elabena egbɔna ʋɔnu drɔ̃ ge anyigba! Aɖrɔ̃ ʋɔnu xexeame ɖe dzɔdzɔenyenye nu kple dukɔwo ɖe eteƒe.


KAƉIKATE ƆKO 9 AKP - Gɔ Ɣaa kpabo ruva ɔfɛ̃ ɔ̃ kadadã - Bible Search\nKAƉIKATE ƆKO 8 KAƉIKATE ƆKO 10\nKAƉIKATE ƆKO 9\n1Gɔ Ɣaa kpabo ruva ɔfɛ̃ ɔ̃ kadadã ne, lonya iwãmi iwɛ̃ ɔkpase ibɔrɛ i kato iba iawuĩ i karɔ̃. Ɣaa ɔsu iwo gudua nɛ lobua iwodoro sibɔi ɔpia i iwãmi nrɔɔ̃ ame. 2Gɔ ɔbusi iwo nɛgbe kanya ne, kuɣɔ lipii ɔtsɛ isakɛ ibɔrɛ lɛ ikpo siare ame kuto kubɔrɛ. Kuɣɔ ɔku kuɣɛ̃ ifiɛ ala kumɛgɔ kusi ɔso. 3Kugbadzedzei ɔso kubɔrɛ i kuɣɔ ame kuba karɔ̃ iso, fiɛ Ɣaa ɔtã kɔ̃ kabiɛtɛ ga mba ɔle lɛ siboitɛtɛ ɔre. 4Ɔɣere kɔ̃ sɔ kudaabara sikua, karɔ̃, aɣatati ɣee adziri kuira, ɣɛɛ kubara mma ɔɖuɖu nna Ɣaa ikparĩ i itɔngbo ɔtile. 5Ɣaa ɔtã kɔ̃ ɔri sɔ kute maturi ɔɣiã awa aru, ɣɛɛ kudaaɖoe ma. Si kuta ɔturi ne, isɛ ibo lɛ ɔboitɛtɛ ibo awe. 6I awa aru wagbe ame ne, maturi to maabie kukpi sɔ maakpi, ɣɛɛ maibana, kukpi to kuakpɛ̃ ma ɔkã, ɣɛɛ kuatere kuɣɛ ma.\n7Kugbadzedzei kumiamia se lɛ apɔngɔ wa manyi akpadza matã kakpã. Ira ɔ sia kɔ̃ ati lɛ sikãrɛtɛa sigaraikoto fiɛ kɔ̃ katɔ̃ se lɛ maturi kure. 8Kɔ̃ iti siwɛrɛ̃ ɔkarã lɛ ɔrɔ̃go sire fiɛ kɔ̃ anyɛ se lɛ dzata are. 9Kɔ̃ agbegbe akolo se lɛ ibɔra nɛ masɛ mafu igbegbe i kakpã ame. Kɔ̃ abue ipɛ to ire lɛ ibɔra makeke gu apɔngɔ gbodzoo wa nto akɛlɛ kakpã ame. 10Kugbadzedzei gɔgbe sikã gu ara wa kusɛ kuta ala maturi se lɛ siboitɛtɛ sire fiɛ kɔ̃ sikã ame i nnɛ kuasu kute ala maturi ɔɣiã awa aru pia. 11Kuba igara gɔ nɖe kpabo gɔ nto ɔnyɔ iwo gudua nɛ lobua iwodoro iso. Ɔ̃ iyere nɖe Abadon i si Hebrise ame fiɛ masɛ makpere wũ sɔ Apolion i si Helase ame gɔ karɔ̃ nɖe sɔ raninadze ne.\n12Inyɛwe ɖeakatɔ̃ ɔɔfe, nyɔ, ikuti wã anyɔ mama wa nsɛ i kama.\n13Gɔ Ɣaa kpabo kuɔva ɔfɛ̃ ɔ̃ kadadã ne, lonɔ silɔ siwɛ̃ ɔbɔrɛ i asa ana wa nɣɛ i sikã isɔrɛkasege ga nɣɛ i Ɣaa katɔ̃ ame. 14Silɔ ɔɣere Ɣaa kpabo kuɔva gɔ nto kadadã sɔ, “Kurisi Ɣaa makpabo ina ma manyi masɛ i Frat ɔwore katɔ̃!” 15Ne ɔso makurisi Ɣaa makpabo mamɔ. Maledza ma fiɛ ma wũ maledza so matã ɔɖɔwũ, iyi, kuwa gu ikɔ sɔ si maaɖoe kayiiso maturi ɔɖuɖu ika tɛare.\n16Lonɔ sɔ makpakpɛ̃dze ma nsi i apɔngɔ iso kukame nɖe kukpi kuweo aka kukpi kuweo aka anyɔ. 17Kumɛgɔ lonya apɔngɔ gu mma nsi wã iso i kaɖikate ame ngbe ne. Mapia abɔra i agbegbe, awɛ̃ ɔrɛtɛ lɛ ɔtɔ gɔ lowara, awɛ̃ ana se lɛ kuɖokpo gɔ lokpa, fiɛ awɛ̃ ana se lɛ iyata nɛ lorɛtɛ. Apɔngɔ ati se lɛ madzata fiɛ ɔtɔ gu kuɣɔ gu atɔgɛrɛĩ to abɔrɛ wã i kanya ame. 18Masu ara ka atɛ wa maasu mate ala ɔturi ɔɣiã, wa nɖe ɔtɔ, kuɣɔ gu atɔgɛrɛĩ wa nto ɔbɔrɛ i apɔngɔ kanya ame maɖoe ala kayiiso maturi ɔɖuɖu ika tɛare 19Apɔngɔ ɔle pia i wã kanya ame gu wã sikã ame. Wã sikã se lɛ aɣɛ fiɛ aba iti. Sikã dzɛgbe asɛ asu ate ala maturi ɔɣiã ne.\n20Mma ɔɖuɖu lokuti fiɛ maikpi i inyɛwe nɛgbe ame ne, masɛ̃, maifiniki manyua ma ara wa masu ma arɔĩ mabara ɔsɔrɛ. Mainyua siwarã lalaa, sikãrɛtɛa gu sikãfudza, ibɔra rɛtɛa gu ara wa mawe ala kudziri wa loisɛ anya ara, ɣee anɔ ara, ɣee asɛ isɔrɛ. 21Maifiniki manyua ma ituriɖoe, sibɔ ipɛ, asɔrɔ̃ iɖe gu kayu.


Ʋumenu Suesuewo Kple Amekomɔnuwo | Mawu Ƒe Lɔlɔ̃\nƲumenu Suesuewo Kple Amekomɔnuwo\nƲumenu Suesuewo. Woɖea ʋumenu suesuewo tso ʋumenu vevi ene siwo gbɔna me: ʋumenugbagbevi dzĩwo (red cells [globules rouges]), ʋumenugbagbevi ɣiwo (white cells [globules blancs]), ʋumenugbagbevi gbabɛwo (platelets [plaquettes]), kple ʋutsi (plasma). Le kpɔɖeŋu me, amenyinu tɔxɛ aɖe (hemoglobin) le ʋumenugbagbevi dzĩwo me. Wozãa atike siwo wotsɔ amenyinu sia, si woɖena tso amegbetɔ ƒe ʋu loo alo lãwo ƒe ʋu me, wɔ la daa dɔ na ame siwo ƒe ʋu ɖiɖi ŋutɔ alo ame siwo ŋu ʋu ɖuɖu le sɔ gbɔ.\nNu siwo wokpɔna le ʋutsi—si ƒe akpa 90 le alafa me nye tsi ɖeɖe sɔŋ—me la dometɔ aɖewoe nye lãmetsiŋusẽ, dze ƒomeviwo, nu siwo doa tsɔtsɔe lãmetsiwo ƒe dɔwɔwɔ, kple amenyinuwo abe ŋutilãtuɖonuwo kple sukli ene. Azɔ hã, nu siwo nana ʋu blana, ʋumenu siwo wua dɔlékuiwo, kple ʋumenunyiamewo abe albumin ene, hã le ʋutsi me. Ne ɖɔktawo di be yewoakpɔ ame aɖe ta be wòagaxɔ dɔléle aɖe o la, wote ŋu doa atike si wua dɔlékuiwo ƒe abui nɛ. Abui sia ate ŋu anye ʋumenu si woɖe tso ame siwo ƒe ŋutilã wɔ avu kple dɔlékui ma xoxo la ƒe ʋutsi me. Woate ŋu aɖe interferon kple interleukin, siwo wotsɔ daa kansa kple dɔxɔleameŋu aɖewo la tso ʋumenugbagbevi ɣiwo me.\nÐe wòle be Kristotɔwo naxɔ atike siwo me ʋumenu suesue siawo lea? Biblia meƒo nu tso nu siawo ŋu tsitotsito o, eya ta esi wònye be míabu akɔnta na Mawu ta la, ele be ame sia ame nanɔ te ɖe eya ŋutɔ ƒe dzitsinya dzi atso nya me. Ame aɖewo agbe ʋumenu suesuewo katã xɔxɔ, elabena wose le wo ɖokui me be Mawu ƒe Se si wòde na Israel bia be ne woɖe nu gbagbe aɖe ƒe ʋu la, ele be ‘woakɔe ɖe anyigba.’ (5 Mose 12:22-24) Ame bubuwo hã malɔ̃ axɔ ʋu alo ʋumenu vevi eneawo o, gake woalɔ̃ axɔ atike siwo me ʋumenu suesue bubuawo le. Woase le wo ɖokui me be ʋumenu suesue bubu siwo woɖe tso ʋumenu veviawo me la megale tsitre ɖi na nu gbagbe si ƒe ʋu me woɖe nunyiame mawo tsoe la ƒe agbe o.\nNe èle nyametsotso wɔm le ʋumenu suesuewo ŋu la, bu biabia siwo gbɔna ŋu: Ðe menya be ne metiae be megbe ʋumenu suesuewo katã la, efia be megbe be woagazã atike aɖewo nam o, abe esiwo wodona na ame be wòawɔ avu kple dɔlékui aɖewo, alo esiwo nana ʋua blana bene ʋu si le ɖuɖum le ame ŋu nu natso ene la hãa? Ðe mate ŋu aɖe nu si tae melɔ̃ alo nyemelɔ̃ be woazã ʋumenu suesue aɖewo nam o la me na atikewɔlaa?\nAmekomɔnuwo. Mɔnu siawo dometɔ aɖewoe nye hemodilution kple cell salvage. Esi woyɔna be hemodilution bia be woana ame ŋutɔ ƒe ʋu ƒe ɖe nasi ayi mɔ̃ aɖe me, woado atike bubu na amea be wòatsaka kple ʋu si susɔ ɖe lãme nɛ bene wòasɔ gbɔ ɖe edzi, eye emegbe woana ʋu si le mɔ̃a me nagasi ayi lãme na dɔnɔa. Cell salvage bia be woana ʋu si anye ne aɖuɖu le amekoɣi hafi la nato mɔ̃ aɖe me, woaɖe ɖinuwo le eme, eye woana wòagatrɔ ayi amea ƒe lãme. Esi ale si tututu ɖɔkta ɖe sia ɖe wɔa mɔnu siawo ŋu dɔe te ŋu toa vovo ta la, ele be Kristotɔ nabia eƒe ɖɔkta anya nu si tututu wòɖo be yeawɔ.\nNe èle nyametsotso wɔm le amekomɔnu siawo ŋu la, bia nya siwo gbɔna la ɖokuiwò: ‘Ne woana be nye ʋu nasi ato mɔ̃ aɖe me, eye woana wòatɔ te sisi ɣeyiɣi kpui aɖe kura gɔ̃ hã, hafi atrɔ va nye lãme la, ɖe nye dzitsinya aɖe mɔ nam be mabu ʋu sia be egakpɔtɔ nye nye ŋutilã ƒe akpa aɖe, si fia be mahiã be woatsɔe ‘akɔ ɖe anyigba’ oa? (5 Mose 12:23, 24) Ne woazã atikewɔmɔnu si abia be woana nye ŋutɔ nye ʋu nato mɔ̃ aɖe me, woatsɔ nanewo atsakae, eye wòagbugbɔ ava nye lãme la, ɖe nye dzitsinya si metsɔ Biblia mlae la aɖe fu nama? Ðe menya be ne metiae be megbe atikewɔwɔmɔnu siwo me woazã nye ŋutɔ nye ʋu le la katã la, efia be megbe be woagaɖe nye ʋu ado kpɔ o, woagazã mɔnu si nye ɖinuwo ɖeɖe le ʋu me na ame siwo ƒe lãmenuwo mele dɔ wɔm nyuie o (hemodialysis), alo ame ƒe dzi alo dzitodzito koko, si me wotrɔa mɔ na ʋua le amekoɣi la hã nam oa?’\nAle si woawɔ ame ƒe ʋu ŋu dɔ le amekomɔnuwo me la nye nu si ŋu Kristotɔ ŋutɔ atso nya me le. Nenema kee wòle le ʋudodokpɔ kple dɔdamɔnu yeye siwo me woɖea ame ŋutɔ ƒe ʋu sue aɖe, ɖewohĩ atsɔ nanewo atsakae, agadoe na amea ŋu.\nNYA SIWO NÀTE ŊU ABIA ÐƆKTA\nNe woako wò, alo anɔ eme be woazã atike siwo me ʋumenu suesuewo le atsɔ ada dɔ na wò la, kpɔ egbɔ be Ameteƒenɔla Ƒe Ŋusẽ Si Nɔa Anyi Ðaa (DPA) gbalẽvia, alo segbalẽ bubu ɖe sia ɖe si akpɔ tawò be woagado ʋu na wò o, si nèkpe ɖo nyuie la le ŋuwò. Hekpe ɖe eŋu la, àte ŋu abia nya siwo gbɔna la wò ɖɔkta:\nÐe kɔdzidɔwɔla siwo akpɔ gbɔnye la katã nya be esi menye Yehowa Ðasefo ta la, nyemedi be woado ʋu (ʋu ŋutɔŋutɔ, ʋumenugbagbevi dzĩwo, ʋumenugbagbevi ɣiwo, ʋumenugbagbevi gbabɛwo, alo ʋutsi) aɖeke nam o, eɖanye nɔnɔme ka ke mee mele oa?\nNe woazã atike si me ʋumenu suesuewo le la, nu kawo tututue wotsɔ wɔ atikea? Atike sia ƒe agbɔsɔsɔme kae woanam, eye to mɔ ka nu?\nNe nye dzitsinya ɖe mɔ nam be woawɔ atike si me ʋumenu suesue aɖewo le nam la, nu kawoe atikea ate ŋu agblẽ le ŋunye emegbe? Dɔdamɔnu bubu kawoe li woagate ŋu azã nam?\nHafi nàtso nya me le nya siawo ŋu la, anyo be nàtsɔe ade gbedodoɖa me na Yehowa. Edo ŋugbe be yeana nunya si hiã la ame siwo katã ‘yia edzi bianɛ’ le xɔse me.—Yakobo 1:5, 6.


AZÃ de na kpekpe vevi aɖe le Yerusalem. Fia David ƒo eƒe amegãwo, fiaŋumewo kple kalẽtɔwo katã nu ƒu. Dzi dzɔ wo ŋutɔ esi wose gbeƒãɖeɖe tɔxɛ aɖe. Yehowa tia David viŋutsu Salomo be wòatu xɔ gã nyadri si ŋu woakɔ hena tadedeagu na Mawu vavã la. Mawu to eƒe gbɔgbɔ kɔkɔea dzi ɖe xɔa ƒe nɔnɔmetata fia Israel ƒe fia tsitsi la, eye eya hã tsɔe de asi na Salomo. David gblɔ be: “Dɔ la lolo, elabena menye amegbetɔe wole gbedoxɔ sia tu ge na o, ke boŋ Yehowa Mawue.”—1 Kron. 28:1, 2, 6, 11, 12; 29:1.\nEyome David bia be: “Ame kae lɔ̃ faa le eɖokui si egbea be yeana nu Yehowa?” (1 Kron. 29:5) Ne ɖe ènɔ eteƒe la, nu kae nàwɔ? Ðe wò dzi aʋã wò be nàkpe asi ɖe dɔ gã ma ŋua? Israel-viwo tso kpla. Le nyateƒe me la, “dukɔ la kpɔ dzidzɔ le esi wolɔ̃ faa na nu ta, elabena wona nu Yehowa tso dzi blibo me.”—1 Kron. 29:9.\nƑe alafawo megbe la, Yehowa ɖo nane anyi si lolo sãsãsã wu gbedoxɔa. Eɖo gbɔgbɔmegbedoxɔ gã la anyi. Enye ɖoɖo si Yehowa wɔ to Yesu ƒe vɔsaa dzi be amewo nate ɖe ye ŋu asubɔ ye. (Heb. 9:11, 12) Egbea, mɔ ka dzie Yehowa to le kpekpem ɖe amewo ŋu be woadzra wo kpli ye dome ɖo? Ele ewɔm to nusrɔ̃lawɔwɔdɔ si wɔm míele la dzi. (Mat. 28:19, 20) Dɔ sia wɔe be ƒe sia ƒe la, wowɔa Biblia-nusɔsrɔ̃ kple ame miliɔn geɖe, wonyrɔa nusrɔ̃la akpe nanewo eye woɖoa hame yeye alafa geɖe.\nLe dzidziɖedzi siawo ta la, eva hiãna be woata Biblia-srɔ̃gbalẽ geɖe, woatu Fiaɖuƒe Akpatawo anɔ be lém na wo, eye woakpɔ teƒe siwo woanɔ takpekpe suewo kple gãwo wɔm le. Ðe màlɔ̃ ɖe edzi be gbeƒãɖeɖe nya nyuia nye dɔ gã si me teƒeɖoɖo nyuiwo hã le oa?—Mat. 24:14.\nLɔlɔ̃ na Mawu kple mía havi kpakple ale si Fiaɖuƒegbeƒãɖeɖedɔa hiã kpatae la ʋãa Mawu ƒe amewo ‘wolɔ̃na faa le wo ɖokui si naa nu Yehowa’ to lɔlɔ̃nu faa nudzɔdzɔwo dzi. Aleke gbegbe dzi dzɔa míe nye esi be míatsɔ míaƒe ‘nunɔamesi veviwo ade bubu Yehowa ŋu’ eye míakpɔ ale si woɖɔa ŋu ɖo zãa wo nuteƒewɔwɔtɔe hena alɔdodo dɔ gãtɔ kekeake si wowɔ kpɔ le amegbetɔwo ƒe ŋutinya me!—Lod. 3:9.\nAle Si Ame Aɖewo Dzɔa Nu Hena Xexea Me Katã Ƒe Dɔa\nEgbea, ame geɖe ‘dzraa nane ɖo,’ alo ɖoa ga home aɖe koŋ ɖi hedenɛ hamea ƒe nudzɔɖaka si dzi woŋlɔ ɖo be “Xexea Me Katã Ƒe Dɔa” me. (1 Kor. 16:2) Ɣleti sia ɣleti la, hameawo ɖoa nudzɔdzɔ siawo ɖe Yehowa Ðasefowo ƒe dɔwɔƒe si kpɔa dɔa dzi le woƒe dukɔa me. Anya wɔ hã be nàɖo wò lɔlɔ̃nu faa nudzɔdzɔwo ɖe Watch Tower Bible and Tract Society of Ghana, Attention Accounts Department, P. O. Box GP 760, Accra, Ghana alo atsɔe ade habɔbɔa ƒe gadzraɖoƒe siwo gbɔna la tẽe: Watch Tower, Barclays Bank, Accra High Street Branch, Account number 048/2746365 alo Watch Tower, Ghana Commercial Bank, Accra High Street Branch, Account number 1011130008990 alo aɖoe ɖe Yehowa Ðasefowo ƒe alɔdzedɔwɔƒe si kpɔa dɔa dzi le miaƒe dukɔa me. Àte ŋu aɖo lɔlɔ̃nu faa nudzɔdzɔ siwo gbɔna la hã ɖe Yehowa Ðasefowo ƒe alɔdzedɔwɔƒe si kpɔa dɔa dzi le miaƒe dukɔa me:\nGa siwo wotsɔ toa electronic bank transfer (virement électronique), debit card, credit card (carte de débit), alo mobile money transfer (transfert d’argent mobile) dzi. Anya wɔ be woaɖo ga ɖe alɔdzedɔwɔƒe aɖewo to jw.org alo Internet nyatakakadzraɖoƒe bubu si wofia asii dzi.\nÀte ŋu aɖo sikanuwo alo nu xɔasi bubuwo hã ɖa. Ne èɖo nu siawo tɔgbi ɖa la, anyo be nàŋlɔ lɛta kpui aɖe akpe ɖe wo ŋu atsɔ aɖe eme be wonye nunana siwo yetsɔ ke keŋkeŋ.\nÀte ŋu adzɔ ga le ɖoɖo tɔxɛ sia nu na Watch Tower Bible and Tract Society of Ghana be wòanɔ zazãm hena xexea me katã ƒe dɔa. Gake ne ègahiã gaa la, woagatrɔe ana wò. Ne èdi numeɖeɖe bubuwo la, taflatsɛ, zã adrɛs si dze le memama gbãtɔa me nàtsɔ aŋlɔ agbalẽ ɖo ɖe Accounts Department alo nàzã kaƒodzesi si gbɔna atsɔ aƒo ka na wo: (030) 2712456.\nInsurance (alo Assurance): Àte ŋu atia Watch Tower Bible and Tract Society of Ghana be eyae woaxe yeƒe insurance-ga na ne yeku.\nNunaɖoɖo Si Me Woɖea Nane Le Naa Nunalaa Ƒe Sia Ƒe: Esia nye ɖoɖo aɖe si me ame tsɔa eƒe ga, alo ga si wòde dɔ aɖe me alo esi wòdo na dɔwɔƒe aɖe la naa Yehowa Ðasefowo ƒe habɔbɔa ƒe dɔwɔƒe aɖe alo esi le eƒe dzikpɔkpɔ te la. Eye le ɖoɖo sia nu la, woxea ga home aɖe koŋ na nunalaa, alo ame si nunalaa tia la ƒe sia ƒe le eƒe agbenɔɣi katã ɖe eƒe nunanaa teƒe. Woɖea adzɔxexe ƒe agba dzi kpɔtɔ na nunalaa le ƒe si me wòwɔ nunana ƒe ɖoɖo sia.\nAbe ale si nyagbɔgblɔ “nunana si ŋu wowɔ ɖoɖo ɖo” ƒe gɔmesese ɖee fia ene la, ehiã be nunalaa nawɔ ɖoɖo aɖe koŋ ɖe nunana siawo tɔgbi ŋu. Ne èdi be yeado alɔ Yehowa Ðasefowo ƒe xexea me katã ƒe dɔa to nunana siwo ŋu wowɔ ɖoɖo ɖo ƒomevi aɖewo dzi alo nèdi be yeaxɔ numekɔkɔ tso mɔnu vovovo siwo ŋu míeƒo nu tsoe le afi sia ŋu la, àte ŋu azã adrɛs si le ete atsɔ aŋlɔ agbalẽ na Accounts Department loo alo aƒo ka na wo.\nNe èdi nyatakaka bubuwo la, ke yi jw.org/ee ƒe gɔmedzeƒea eye nàʋu teƒe si woŋlɔ ɖo le ete be, “Dzɔ Nu Hena Xexea Me Katã Ƒe Dɔa,” alo nàƒo ka na alɔdzedɔwɔƒea.\nƉoe Ɖe Amewo Ɖoe Ɖe Amewo “Dɔ La Lolo”


Yesu Ƒe Ku La—Vi Kae Wòɖe Na Mí? | Biblia Me Biabiawo Ƒe Ŋuɖoɖowo\nGBE BUBU Afrikaans Albanian Amharic Arabic Armenian Aymara Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Macedonian Malagasy Maltese Maya Mizo Moore Myanmar Nepali Ngabere Norwegian Nyaneka Nzema Ossetian Papiamento (Aruba) Polish Portuguese Quechua (Ayacucho) Quechua (Bolivia) Rarotongan Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Thai Tigrinya Tshiluba Tsonga Turkish Tuvaluan Twi Ukrainian Umbundu Venda Vietnamese Wayuunaiki Xhosa Yoruba Zande Zulu\nVi kae Yesu ƒe kua ɖe na mí?\nEsi Mawu wɔ amegbetɔwo la, eɖoe be woanɔ agbe tegbee le anyigba dzi, eye womadze dɔ alo aku gbeɖe o. Gake ame gbãtɔ Adam meɖo to Wɔla la o, si wɔe be agbe tegbee nɔnɔ ƒe mɔnukpɔkpɔa to eŋu. Esi míenye Adam ƒe dzidzimeviwo ta la, míenyi ku ƒe dome tso egbɔ. (Romatɔwo 5:8, 12; 6:23) Yehowa, si nye Mawu vavã la, dɔ Via Yesu ɖe anyigba dzi be wòava ku ahato esia dzi ana agbe mavɔ si Adam bu la nagasu mía si.—Xlẽ Yohanes 3:16.\nYesu ku ale be míate ŋu anɔ agbe tegbee. Aleke nèsusu be agbe tegbee nɔnɔ le anyigba dzi anɔ?\nTo Yesu ƒe kua dzi la, woate ŋu atsɔ míaƒe nu vɔ̃wo ake mí eye míanɔ agbe tegbee. Biblia na míekpɔ ale si agbea ava nɔ le anyigba dzi esime amegãkuku, dɔléle kple ku maganɔ anyi o.—Xlẽ Yesaya 25:8; 33:24; Nyaɖeɖefia 21:4, 5.\nAleke wòle be míaɖo ŋku Yesu ƒe kua dzi?\nLe zã si do ŋgɔ na Yesu ƒe ku me la, egblɔ na eyomedzelawo be woanɔ ŋku ɖom yeƒe kua dzi, eye wòfia wɔna kpokploe aɖe si dzi woato awɔ esia la wo. Ŋkuɖoɖo Yesu ƒe kua dzi alea ƒe sia ƒe kpena ɖe mía ŋu míedea ŋugble le ale si gbegbe Yesu kple Yehowa lɔ̃ ameƒomeae la ŋu.—Xlẽ Luka 22:19, 20; 1 Yohanes 4:9, 10.\nLe ƒe sia me la, Yesu ƒe ku ƒe Ŋkuɖodzia dze Dzoɖa, April 14 lia dzi, le ɣeɖoto megbe. Yehowa Ðasefowo le kpewòm be nàva wɔna sia teƒe le afi si te ɖe ŋuwò.—Xlẽ Romatɔwo 1:11, 12.


4 Mose 28 | Biblia Le Internet Dzi | Xexe Yeye Gɔmeɖeɖe\nVɔsa vovovowo ŋuti mɔfiamewo (1-31)\nGbe sia gbe vɔsawo (1-8)\nLe Sabat ŋkeke dzi (9, 10)\nƔleti sia ɣleti ƒe vɔsawo (11-15)\nLe Ŋutitotoŋkekenyui la dzi (16-25)\nKwasiɖawo ƒe azãɖuɣi (26-31)\n28 Yehowa gagblɔ na Mose be: 2 “De se na Israel-viwo be, ‘Mikpɔ egbɔ be yewotsɔ nye vɔsa, si nye nye nuɖuvɔ vɛ nam. Mitsɔ nye dzovɔsawo vɛ nam le woƒe ɣeyiɣi ɖoɖiwo dzi, be wòanye ʋeʋẽ lilili nam.’+ 3 “Eye nàgblɔ na wo be, ‘Nu si woatsɔ asa dzovɔ na Yehowa ye nye esi: miatsɔ alẽtsui eve siwo sɔ blibo, siwo xɔ ƒe ɖekaɖeka asa numevɔ gbe sia gbe.+ 4 Miatsɔ alẽtsui ɖeka asa vɔ le ŋdi me, eye miatsɔ alẽtsui evelia asa vɔ le anyinutsyɔɣi,*+ 5 eye miatsɔ wɔ memee efa me mama ɖe ewo ƒe akpa ɖeka* si wotsɔ amiti ƒe ami nyuitɔ hin* me mama ɖe ene ƒe akpa ɖeka dzabae la akpe ɖe eŋu asa nuɖuvɔe.+ 6 Esiae nye gbe sia gbe numevɔ,+ abe ale si woɖoe na mi le Sinai To la gbɔ ene, be wòanye dzovɔsa si aʋẽ lilili* na Yehowa, 7 eye miatsɔ nunovɔ hin me mama ɖe ene ƒe akpa ɖeka akpe ɖe alẽtsui+ ɖe sia ɖe ŋu. Kɔ nunovɔsa si nye aha muame la ɖe kɔkɔeƒe la na Yehowa. 8 Eye miatsɔ alẽtsui kemɛa asa vɔ le anyinutsyɔɣi.* Miatsɔ nuɖuvɔ si le abe ŋdi me tɔa ene kple eŋuti nunovɔ akpe ɖe eŋu wòanye dzovɔsa si aʋẽ lilili* na Yehowa.+ 9 “‘Ke le Sabat ŋkeke+ dzi la, miatsɔ alẽtsui eve siwo sɔ blibo, siwo xɔ ƒe ɖekaɖeka kple wɔ memee efa me mama ɖe ewo ƒe akpa eve si wotsɔ ami dzabae la asa nuɖuvɔe, hekpe ɖe eŋuti nunovɔ la ŋu. 10 Esia nanye numevɔ si woasa le Sabat ŋkeke dzi hekpe ɖe numevɔ kple nunovɔ+ si wosana ɖaa la ŋu. 11 “‘Le ɣleti ɖe sia ɖe ƒe gɔmedzedze la, miatsɔ nyitsui eve kple agbo ɖeka kpakple alẽtsui adre siwo sɔ blibo, siwo dometɔ ɖe sia ɖe xɔ ƒe ɖekaɖeka la, avɛ be woatsɔ asa numevɔ na Yehowa,+ 12 eye miatsɔ wɔ memee efa me mama ɖe ewo ƒe akpa etɔ̃ si wotsɔ ami dzabae la asa nuɖuvɔ+ akpe ɖe nyitsui ɖe sia ɖe ŋu. Mitsɔ wɔ memee efa me mama ɖe ewo ƒe akpa eve si wotsɔ ami dzabae la sa nuɖuvɔ kpe ɖe agbo ɖeka+ la ŋu. 13 Eye miatsɔ wɔ memee efa me mama ɖe ewo ƒe akpa ɖeka si wotsɔ ami dzabae la asa nuɖuvɔ akpe ɖe alẽtsui ɖe sia ɖe ŋu. Numevɔsa si aʋẽ lilili*+ kple dzovɔsa wònye na Yehowa. 14 Mitsɔ wain hin afã sa nunovɔ kpe ɖe nyitsui+ ɖe sia ɖe ŋu, eye miatsɔ hin me mama ɖe etɔ̃ ƒe akpa ɖeka akpe ɖe agbo+ la ŋu, kple hin me mama ɖe ene ƒe akpa ɖeka akpe ɖe alẽtsui+ ɖe sia ɖe ŋu. Esiae nye ɣleti sia ɣleti ƒe numevɔsa le ƒe bliboa me. 15 Azɔ hã, miatsɔ gbɔ̃tsui ɖeka asa nuvɔ̃vɔ na Yehowa hekpe ɖe numevɔ kple eŋuti nunovɔ si miesana ɖaa la ŋuti. 16 “‘Le ɣleti gbãtɔ ƒe ŋkeke wuienelia dzi la, miaɖu Yehowa ƒe Ŋutitotozã+ la. 17 Eye ɣleti sia ƒe ŋkeke wuiatɔ̃lia anye ŋkekenyui. Miaɖu abolo si wotsɔ amɔwɔ maʋamaʋã mè la ŋkeke adre sɔŋ.+ 18 Ŋkeke gbãtɔ anye takpegbe kɔkɔe. Migawɔ dɔ sesẽ aɖeke o. 19 Miatsɔ nyitsui eve kple agbo ɖeka kpakple alẽtsui adre, siwo dometɔ ɖe sia ɖe xɔ ƒe ɖeka la, asa dzovɔ, si nye numevɔsa na Yehowa. Lã siwo miatsɔ avɛ la nasɔ blibo.+ 20 Mitsɔ wɔ memee efa me mama ɖe ewo ƒe akpa etɔ̃ si wotsɔ ami+ dzabae la kpe ɖe nyitsu ɖe sia ɖe ŋu, eye miatsɔ wɔ memee efa me mama ɖe ewo ƒe akpa eve akpe ɖe agbo la ŋu. 21 Miatsɔ efa me mama ɖe ewo ƒe akpa ɖeka akpe ɖe alẽtsui adreawo dometɔ ɖe sia ɖe ŋu, 22 eye miatsɔ gbɔ̃ ɖeka asa nuvɔ̃vɔ atsɔ alé avu ɖe mia ta. 23 Miasa vɔ siawo akpe ɖe ŋdi me numevɔ si wosana ɖaa la ŋu. 24 Miasa vɔ sia ke gbe sia gbe hena ŋkeke adre be wòanye nuɖuɖu,* si nye dzovɔ si aʋẽ lilili* na Yehowa. Miatsɔe akpe ɖe numevɔ kple nunovɔ si miesana ɖaa la ŋu. 25 Ŋkeke adrea gbe nanye takpegbe kɔkɔe+ na mi. Migawɔ dɔ sesẽ aɖeke o.+ 26 “‘Gbe si gbe mieŋe agblemenuku gbãtɔwo+ hetsɔ nuku yeye vɛ be woatsɔ asa nuɖuvɔ na Yehowa+ le miaƒe kwasiɖawo ƒe azãɖuɣi+ la, miawɔ takpekpe kɔkɔe. Migawɔ dɔ sesẽ aɖeke o.+ 27 Mitsɔ nyitsui eve, agbo ɖeka kple alẽtsui adre, siwo dometɔ ɖe sia ɖe xɔ ƒe ɖeka+ la sa numevɔ, ne wòanye ʋeʋẽ lilili* na Yehowa, 28 eye miatsɔ wɔ memee efa me mama ɖe ewo ƒe akpa etɔ̃ si wotsɔ ami dzabae asa nuɖuvɔ akpe ɖe nyitsu ɖe sia ɖe ŋu, eye miatsɔ efa me mama ɖe ewo ƒe akpa eve akpe ɖe agbo ɖeka la ŋu, 29 eye miatsɔ efa me mama ɖe ewo ƒe akpa ɖeka akpe ɖe alẽtsui adreawo dometɔ ɖe sia ɖe ŋu, 30 eye woatsɔ gbɔ̃tsui ɖeka alé avu ɖe mia ta.+ 31 Miasa vɔ siawo akpe ɖe numevɔ kple nuɖuvɔ kpakple wo ŋuti nunovɔ siwo miesana ɖaa la ŋu. Lã siwo miatsɔ vɛ la nasɔ blibo.+


Galatiatɔwo 4 | Biblia Le Internet Dzi | Xexe Yeye Gɔmeɖeɖe (1984)\n4 Ke mele egblɔm be, zi ale si domenyila la nye vidzĩ la, vovototo aɖeke kura mele eya kple kluvi dome o, togbɔ be nuwo katã ƒe aƒetɔ wònye hã, 2 gake ele vidzikpɔlawo kple aƒedzikpɔlawo te, va se ɖe ŋkeke si fofoa ɖo ɖi do ŋgɔ la dzi. 3 Nenema kee míawo hã, esime míenye vidzĩwo la, gɔmedzenu siwo nye xexea tɔ la yi edzi wɔ mí kluviwoe. 4 Gake esi ɣeyiɣi la de keŋkeŋ la, Mawu dɔ Via ɖo ɖa, ame si to nyɔnu aɖe dzi va, eye wòva nɔ se te, 5 bene wòaƒle ame siwo le se la te atsɔ aɖe wo, bene woaxɔ mí abe viwo ene. 6 Ke esi mienye viwo ta la, Mawu dɔ Via ƒe gbɔgbɔ ɖe míaƒe dziwo me, eye wòdoa ɣli be: “Abba,* Fofo!” 7 Eya ta mèganye kluvi o, ke boŋ vi nènye; eye ne vi nènye la, ekema Mawu na nènye domenyila hã. 8 Ke hã, esime mienya Mawu o la, ɣemaɣie miewɔ kluvidɔ na ame siwo menye mawuwo tso dzɔdzɔme o la. 9 Gake azɔ, esi mieva nya Mawu, alo esi Mawu boŋ va nya mi azɔ la, aleke wɔ miegale tɔtrɔm ɖe gɔmedzenu gbɔdzɔ maɖinuawo ŋu, eye miele didim be yewoagazu woƒe kluviwo ake? 10 Miele ŋku lém ɖe ŋkekewo kple ɣletiwo kple azãgbewo kpakple ƒewo ŋu tsitotsito. 11 Mele vɔvɔ̃m ɖe mia nu, be ɖewohĩ le mɔ aɖe nu la, mekpe fu ɖe mia ta dzodzro. 12 Nɔviwo, mele kuku ɖem na mi: Mizu abe nye ene, elabena nye hã menɔ abe miawo ene tsã. Mieda vo aɖeke ɖe ŋunye o. 13 Gake mienyae be nye ŋutilãmedɔléle aɖe dzi ye meto gblɔ nya nyui la na mi zi gbãtɔ. 14 Eye nye ŋutilãmedɔléle sia si nye tetekpɔ na mi la, miedo vloe alo ɖe ta ɖe eŋu henyɔ ŋui o; ke boŋ miexɔm abe mawudɔla ene, abe Kristo Yesu ene. 15 Ekema afi kae dzidzɔ ma si miekpɔ tsã la le fifia? Elabena mele ɖase ɖim le mia ŋu, be ne ɖe wònya wɔ la, anye ne mieho miaƒe ŋkuwo le to me tsɔ nam. 16 Ke ɖe mezu miaƒe futɔ le esi meto nyateƒe na mi taa? 17 Wole mia yome mɔ dim vevie, menye kple susu nyui o, ke boŋ wodi be yewoasa mi ɖe aga le ŋunye, bene miadi woawo boŋ yome mɔ vevie. 18 Ke hã, enyo be woadi mia yome mɔ vevie le nu nyui wɔwɔ ta ɣeawokatãɣi, ke menye ne mele mia gbɔ ɖeɖe ko o, 19 vinyewo, ame siwo ƒe fu gale ɖuyem va se ɖe esime woamè Kristo ƒe nɔnɔme ade mia me. 20 Gake ɖe madi be manɔ mia gbɔ fifi laa, ne maƒo nu le mɔ bubu nu hafi, elabena metɔtɔ le mia ta. 21 Migblɔe nam, mi ame siwo di be yewoanɔ se te: Ðe miesea Se la oa? 22 Le kpɔɖeŋu me, woŋlɔe ɖi be vi eve va nɔ Abraham si, ɖeka tso dɔlanyɔnu la me, eye ɖeka tso ablɔɖenyɔnu la me; 23 gake wodzi ame si tso dɔlanyɔnu la me la le ŋutilã nu, ekemɛ, si tso ablɔɖenyɔnu la me la, to ŋugbedodo aɖe dzi. 24 Nu siawo nye kpɔɖeŋuwɔwɔfia aɖe; elabena nyɔnu siawo tsi tsitre ɖi na nubabla eve, ɖeka tso Sinai To la dzi, si dzia vi na kluvinyenye, eye eyae nye Hagar. 25 Ke Hagar sia tsi tsitre ɖi na Sinai, si nye to aɖe le Arabia, eye esɔ kple egbegbe Yerusalem, elabena woa kple viawo le kluvinyenye me. 26 Gake wona ablɔɖe dziƒo Yerusalem ya, eye eyae nye mía dada. 27 Elabena woŋlɔ ɖi be: “Dzi nedzɔ wò, wò nyɔnu konɔ, si medzi vi o; gli kple dzidzɔ, wò nyɔnu si fu meɖu kpɔ o; elabena nyɔnu si wogblẽ ɖi la ƒe viwo sɔ gbɔ wu esi si srɔ̃ le la tɔwo.” 28 Ke míawo la, nɔviwo, míenye ŋugbedodo la ƒe viwo abe Isak ene. 29 Gake abe ale si ko ame si wodzi le ŋutilã nu ɣemaɣi la te ame si wodzi le gbɔgbɔ la nu la yome titi ene la, nenema kee wòle fifia hã. 30 Ke hã, nya kae Ŋɔŋlɔ la gblɔ? Eyae nye be: “Nya dɔlanyɔnu la kple via, elabena dɔlanyɔnu la ƒe vi manye domenyila kpe ɖe ablɔɖenyɔnu la ƒe vi ŋu gbeɖe o.” 31 Esia ta nɔviwo, menye dɔlanyɔnu la ƒe viwoe míenye o, ke boŋ ablɔɖenyɔnu la tɔwoe míenye.


Nu Ka Tae Wòle Be Míado Gbe Ða? | Biblia Me Biabiawo Ƒe Ŋuɖoɖowo\nGBE BUBU Afrikaans Albanian Amharic Arabic Armenian Armenian (West) Aymara Azerbaijani Bengali Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinese (Sichuanese) Chitonga Chitumbuka Cibemba Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Gujarati Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Macedonian Malagasy Malay Malayalam Maltese Marathi Maya Mazatec (Huautla) Mizo Mongolian Moore Myanmar Ndebele (Zimbabwe) Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tiv Tshiluba Tsonga Turkish Tuvaluan Twi Ukrainian Umbundu Vietnamese Xhosa Yoruba Zande Zulu\nNu ka tae wòle be míado gbe ɖa?\nYehowa Mawu di be míaɖe míaƒe dzimenyawo agblɔ na ye faa, eye edi be míanɔ ewɔm edziedzi. (Luka 18:1-7) Eɖoa to míaƒe gbedodoɖawo, elabena etsɔ ɖe le eme na mí. Esi wònye be mía Fofo si le dziƒo la le mía kpem lɔlɔ̃tɔe be míado gbe ɖa na ye ta la, ɖe manyo ŋutɔ be míanɔ gbe dom ɖa nɛ oa?—Xlẽ Filipitɔwo 4:6.\nMenye mɔ si dzi míato abia kpekpeɖeŋu koe gbedodoɖa nye o. Ke boŋ ekpena ɖe mía ŋu míetena ɖe Mawu ŋu. (Psalmo 8:4, 5) Ne míegblɔa míaƒe dzimenyawo na Mawu edziedzi la, mía kplii dome va nɔa kplikplikpli.—Xlẽ Yakobo 4:8.\nAleke wòle be míado gbe ɖae?\nMawu medi be míanɔ nya gã nya gãwo gblɔm ne míele gbe dom ɖa alo alé gbedodoɖawo ɖe susu me agbugbɔ anɔ gbɔgblɔm o. Medi tso mía si hã be míanɔ nɔnɔme tɔxɛ aɖe me hafi ado gbe ɖa o. Yehowa le dzi dem ƒo na mí be míado gbe ɖa tso dzi me. (Mateo 6:7) Le kpɔɖeŋu me, le blema Israel la, Xana do gbe ɖa tso ƒomekuxi aɖe si zu nuxaxa nɛ la ŋu. Emegbe esi eƒe nuxaxaa trɔ zu dzidzɔ la, edo gbe ɖa tso dzi me tsɔ da akpe na Mawu.—Xlẽ 1 Samuel 1:10, 12, 13, 26, 27; 2:1.\nMɔnukpɔkpɔ gã kae nye esi gbedodoɖa nye! Míate ŋu agblɔ míaƒe dzimenyawo na mía Wɔla la. Míate ŋu akafui ahada akpe nɛ hã ɖe nu siwo wòwɔna la ta. Mɔnukpɔkpɔ xɔasi aɖe ŋutɔe gbedodoɖa nye, si ŋu dɔ wòle be míawɔ.—Xlẽ Psalmo 145:14-16.\nNu Ka Tae Wòle Be Míado Gbe Ða?\nGbedodoɖa Siwo Mawu Sena


Srɔ̃ Ale Si Nàgbe | Nu Si Akpe Ðe Ƒomewo Ŋu\nCOVER SUBJECT Aleke Nàwɔ Anɔ Ŋutifafa Me Kple Amewo?\nGBE BUBU Afrikaans Albanian Amharic Arabic Armenian Bengali Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Georgian German Greek Hebrew Hiligaynon Hindi Hungarian Igbo Iloko Indonesian Italian Japanese Kannada Kinyarwanda Kirghiz Kirundi Korean Latvian Lingala Lithuanian Macedonian Malagasy Malayalam Maltese Nepali Norwegian Oromo Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Thai Tigrinya Tsonga Turkish Twi Ukrainian Vietnamese Xhosa Zulu\nSrɔ̃ Ale Si Nàgbe\nViwò di godoo be nàwɔ nane na ye evɔ wò hã nègbe. Ɣesiaɣi si wòbia nane nègbe la, enɔa fu ɖem na wò ʋuu ɖeko wògloa wò. Naneke meli nègblɔna alo wɔna wòdzea akɔ anyi o, eya ta ɖeko nèva gblɔna na ɖokuiwò be yeawɔ eƒe didia dzi nɛ ne yeavo. Ne eƒe fuɖenamea va ti kɔ na wò la, ɖeko nènaa ta mlɔeba.\nÀte ŋu ana viwòa nadzudzɔ nu sia wɔwɔ. Gake gbã la, na míakpɔ nu siwo ta wòle be nàtɔ afɔ to sesĩe ne viwò wɔa nu sia la ɖa.\nNe viwòa be yeawɔ nane nègbe la, menye ɖe nèle tame sẽm le eŋu o. Dzila aɖewo malɔ̃ ɖe nya sia dzi o. Woagblɔ be ele be nàdzro nu me kple viwòa, aɖe nu me nɛ alo nàda nyawo kpɔ kplii. Eye woagblɔ be nàƒo asa na eƒe didiwo gbegbe, elabe ana wòado dziku.\nEnye nyateƒe be ne viwòa bia nane alo be yeawɔ nane nègbe la, ate ŋu ate ɖe edzi le gɔmedzedzea me ya. Ke hã, esia ate ŋu afia nu vevi aɖee, eyae nye be menye nu sia nu si wòdi le agbe me lae wòakpɔ o. Gake ne ènaa ta viwòa la, ke èle ŋusẽ si le asiwò abe dzila ene me gbɔdzɔm, eye èle viwòa fiam hã be wòawɔ vinugbe alo nugbenugbe ɣesiaɣi si wòle nane dim tso asiwò. Ne eva ɖo afi aɖe la, ado dziku ɖe ŋuwò ne ebia nane nègbe. Ðe ɖevi ate ŋu ade bubu si dze la edzilawo ŋu ne wonaa ta bɔbɔea?\nÈle viwòa dzram ɖo be wòava zu sɔhɛ kple ame tsitsi ɖɔʋu. Ne viwòa bia nane nègbe la, ke èle ale si wòate nanewo eɖokui la fiamee. Ne ɖevi srɔ̃ nu vevi sia la, anɔ eme be ne eva tsi la mana ta ne wodo atike vɔ̃ɖi zazã alo matrewɔwɔ ƒe susu ɖe egbɔ o.\nNe viwòa bia nanewo nètea ŋu gbena la, ke èle ehem be wòava nye ame tsitsi ɖɔʋu. Ðɔkta David Walsh gblɔ be: “Nyateƒeae nye be, mí ame tsitsiwo gɔ̃ hã míaƒe asi mesua nu siwo míedi la dzi ɣesiaɣi o. Eya ta ne míewɔa nu sia nu si mía viwo di la na wo la, ke mímele kpekpem ɖe wo ŋu be woatsi ava nye ame ɖɔʋuwo o.” *\nWò susu nènɔ wò taɖodzinua dzi. Èdi be viwòa nava zu ame tsitsi si su te, si tea ŋu ɖua eɖokui dzi eye wòakpɔ dzidzedze le agbe me. Ne èwɔa nu sia nu si wòdi la nɛ la, maɖo taɖodzinu ma gbɔ gbeɖe o. Biblia gblɔ be “ne ame aɖe wɔ vinugbee na eƒe kluvi tso ɖevime la, ava ɖu aƒetɔ [ɖe edzi] emegbe.” (Lododowo 29:21) Eya ta ne ègbe be yemawɔ viwòa ƒe didi aɖewo dzi nɛ o la, èle hehe nyui aɖe namee. Hehe sia nana viwòa magblẽ naneke le eŋu o, ɖe wòaɖe vi nɛ boŋ.—Biblia ƒe gɔmeɖose: Lododowo 19:18.\nNe viwòa bia nane nègbe la, tɔ afɔ to sesĩe. Menye viwòa hatie nènye o. Eya ta ne viwò bia nane nègbe la, mehiã be nàva nɔ nu me dzrom kplii kaka abe ɖe wòhiã be wòada asi ɖe edzi hafi ene o. Ne ɖeviwo va le tsitsim la, ehiã be woana “hehe woƒe nugɔmesese ƒe ŋutetewo to wo zazã me, bene woade vovototo nyui kple vɔ̃ dome.” (Hebritɔwo 5:14) Eya ta naneke megblẽ le eŋu be nàɖe nu me na viwòa o. Gake mehiã be nàva nɔ nu si tae nègbe na viwòa be wòagawɔ nane o la me ɖem nɛ atraɖii o. Ne wò kple viwòa míenɔa nya ʋlim la, ɖeko wòabu wò nyawo be wonye susu ko dom nèle ɖa.—Biblia ƒe gɔmeɖose: Efesotɔwo 6:1.\nTɔ afɔ to sesĩe. Viwòa ate ŋu anɔ kuku ɖem kakaka alo anɔ vinugbe wɔm be nàlɔ̃ na ye. Ne aƒe mee miele la, nu kae nàte ŋu awɔ? Agbalẽ aɖe gblɔ be: “Ðe ɖokuiwò ɖa le ɖevia ŋu. Gblɔ nɛ be, ‘Ne èdi be yeafa avi la, fae, gake nyemedi be masee o. Yi xɔ me nàfa avia, ne èfae vɔ ko la nàva.’” (Loving Without Spoiling) Le gɔmedzedzea me la, afɔtɔtɔ to sesĩe alea ate ŋu asesẽ na wò, eye viwòa hã malɔ̃ nu na wò o. Gake ne eva kpɔe be ɖe nètae bla edzi goŋgoŋgoŋ la, anɔ asi ɖem le nuwɔna ma ŋu vivivi.—Biblia ƒe gɔmeɖose: Yakobo 5:12.\nMèganɔ viwòa ƒe didiwo gbem ko be yeatsɔe aɖee fiae be yee dzi o\nDa sɔ. Mèganɔ viwòa ƒe didiwo gbem ko be yeatsɔe aɖee fiae be yee dzi o. Ke boŋ na ‘amewo nanyae be nugɔmeselae’ nènye. (Filipitɔwo 4:5) Àte ŋu alɔ̃ faa awɔ viwòa ƒe didiwo dzi nɛ ɣeaɖewoɣi ne wosɔ eye menye eƒe vinugbe alo nugbenugbee tae o.—Biblia ƒe gɔmeɖose: Kolosetɔwo 3:21.\n^ mm. 10 Agbalẽ si me woɖee tsoe nye No: Why Kids—of All Ages—Need to Hear It and Ways Parents Can Say It.\n“He to na viwò, elabena mɔkpɔkpɔ gali.”—Lododowo 19:18.\n“Mina miaƒe Ɛ̃ nanye Ɛ̃, eye miaƒe Ao nanye Ao.”—Yakobo 5:12.\nVI SIWO WÒÐENA NE MÍA VIWO BIA NANEWO MÍ MÍEGBE\n“Esɔ le dzɔdzɔme nu be míadi be mía viwo nanɔ nu kom ahanɔ dzidzɔ kpɔm ɣesiaɣi. Gake ènya? Ne mía viwo medoa dziku ɖe mía ŋu alo míewɔa nu wòtena ɖe wo dzi alo ɖea dzi le wo ƒo o la, ke ema le kaklã nam mí be mímele míaƒe akpa dzi wɔm abe dzilawo ene o. Aleke ɖeviwo ate ŋu asrɔ̃ ale si wonɔa te ɖe nuteɖeamedzi kple dziɖeleameƒo ŋu ne wometo nu siawo me kpɔ o? Aleke viwòwo ate ŋu asrɔ̃ ɖokuidziɖuɖu ne womefia wo o? Miaƒe dɔe wònye be miafia nu vevi siawo wo le agbe me, miate ŋu awɔ esia ne mienya ale si miagbe, ne wodi nanewo tso mia si.”—Dr. David Walsh.\nAle si nàxɔ vinugbewɔwɔ le viwò si. Biblia ƒe gɔmeɖosewo ate ŋu akpe ɖe ŋuwò nàkpɔ kuxi sia gbɔ.\nÐe wò kple viwòa mienɔa avu dzi ɣesiaɣi, eye wòwɔ abe viwòa koe ɖua dzi enea? Aɖaŋuɖoɖo atɔ̃ siwo akpe ɖe ŋuwò.


GBE BUBU Albanian Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Aruba) Papiamento (Curaçao) Polish Portuguese Rarotongan Romanian Samoan Sepedi Setswana Shona Silozi Slovak Slovenian Spanish Sranantongo Swahili Swedish Thai Tsonga Turkish Ukrainian Urdu Vietnamese Zulu\n“AMESI ƒu asi akɔ ɖe ame bubu nu la, eme manyo nɛ o; ke amesi gbe fenuléle la, anɔ dedie.” (Lododowo 11:15) Aleke gbegbee lododo kpokploe sia de agbanɔamedziwo tsɔtsɔ ƒe dzi ƒoe nye esi! Da megbe na nugbanadola gblẽku aɖe ne nàhe afɔku ava ɖokuiwò dzi. Ƒo asa na asinana—si nye nu si wowɔna tsɔ fiana lɔlɔ̃ ɖe ɖoɖo aɖe dzi le blema Israel—ne nàvo tso ga kuxiwo me.\nEdze ƒã be gɔmeɖose si ŋudɔ wowɔ le afisiae nye: “Nusi ke ame ƒãna la, esia ke wòaŋe.” (Galatiatɔwo 6:7) Nyagblɔɖila Hosea gblɔ be: ‘Miƒã dzɔdzɔenyenye eye mixa amenuveve.’ (Hosea 10:12) Ẽ, ƒã dzɔdzɔenyenye to Mawu ƒe lɔlɔ̃nu wɔwɔ me, eye naxa eƒe amenuveve. Israel-fia Salomo to gɔmeɖose sia zazã edziedzi me de nuwɔna nyui, nya dzeto gbɔgblɔ, kple nɔnɔme nyui ƒe dzi ƒo vevie. Eƒe nya siwo me nunya le me dzodzro tsitotsito ade dzi ƒo na mí godoo be míaƒã nu le dzɔdzɔenyenye me na mía ɖokuiwo.—Lododowo 11:15-31.\nƑã ‘Dɔmenyo’ eye Nàxa ‘Bubu’\nFia nunyala la gblɔ be: “Nyɔnu nyodɔme ƒe asi sua bubu dzi; ke ŋutasẽlawo ƒe asi sua kesinɔnu ko dzi.” (Lododowo 11:16) Kpukpui sia de vovototo aɖe bubu si nu meyina o si ate ŋu asu “nyɔnu nyodɔme” si kple kesinɔnu siwo menɔa anyi didina o si sua ŋutasẽla si la dome.\nAleke dɔmenyonyo si hea bubu vɛ la ate ŋu asu ame aɖe sii? Salomo xlɔ̃ nu be: “Lé nya vavã kple tamebubu me ɖe asi sesĩe; ekema woanye . . . atsyɔ̃ɖonu na wò kɔ.” (Lododowo 3:21, 22) Eye hakpala la ƒo nu tso ‘amenuveve si woatrɔ akɔ ɖe fia ƒe nuyi dzi ŋu.’ (Psalmo 45:2, 3) Ẽ, nunya vavãtɔ, tamebubuŋutete, kple aɖe la zazã ɖe mɔ nyuitɔ nu tua ame ƒe nɔnɔme kple dɔmenyonyo ɖo. Nenema tututue wòle le nyɔnu dzeaɖaŋu gomee. Abigail, si nye Nabal bometsila la srɔ̃, nye esia ƒe kpɔɖeŋu ɖeka. Enye ‘nyɔnu si ƒe tagbɔ kɔ, eye wòdze tugbe,’ eye Fia Dawid kafui ɖe eƒe “nunya” ta.—Samuel I, 25:3, 33.\nWoade bubu nyɔnu mawuvɔ̃la si nyoa dɔme vavã la ŋu godoo. Amewo aƒo nu nyui tso eŋu. Ne enye srɔ̃tɔ la, srɔ̃a ade bubu eŋu. Le nyateƒe me la, ahe kafukafu vɛ na ƒome bliboa. Eƒe bubu nu mayi o. “Ŋkɔ nyui xɔxɔ ƒo kesinɔnu geɖe ta, eye ŋudzedzekpɔkpɔ nyo wu klosalo kple sika.” (Lododowo 22:1) Ŋkɔ nyui si le eŋu le Mawu gbɔ la anɔ anyi ɖaa.\nNɔnɔmea to vovo le ‘ŋutsu ŋutasẽla’ ya gome. (Lododowo 11:16) Wobua ŋutasẽla ɖe ame vɔ̃ɖiwo kple amesiwo léa fu Yehowa subɔlawo dome. (Hiob 6:23; 27:13) Ame sia tɔgbe ‘metsɔa Mawu ɖoa ŋkume o.’ (Psalmo 54:4) Amesia ƒomevi ate ŋu ato amesiwo mele ɖeke me nyam o la teteɖeanyi kple wo baba ɖokuitɔdiditɔe me ‘ali kɔ klosalo abe ke ene.’ (Hiob 27:16) Ke hã ɣeaɖeɣi la, amlɔ anyi eye magafɔ o, eye kaka wòaʋu ŋku la, etrɔ megbe. (Hiob 27:19) Ekema eƒe kesinɔnuwo kple nusiwo katã wowɔ la nu ayi.—Luka 12:16-21.\nNu vevi ka gbegbee nye esi Lododowo 11:16 fia mí! Le nusi dɔmenyotɔ kple ŋutasẽla la dometɔ ɖesiaɖe axa me ɖeɖe nyuie alea me la, Israel-fia la le dzi dem ƒo na mí be míaƒã nu le dzɔdzɔenyenye me.\n‘Amenuveve’ Hea Teƒeɖoɖowo Vɛ\nEsi Salomo ganɔ nu bubu fiam tso amegbetɔwo dome ƒomedodowo ŋu la, egblɔ be: “Dɔmenyotɔ wɔa nyuie na eya ŋutɔ ɖokui; ke ŋutasẽla wɔa nu vevee eya ŋutɔ ƒe ŋutilã.” (Lododowo 11:17) Agbalẽnyala aɖe gblɔ be: “Nusɔsrɔ vevi si le lododoa mee nye be alesi ame wɔa nui ɖe ame bubuwo ŋu, eɖanye nyui alo vɔ̃ o, me tsonu siwo mekpɔa mɔ na o la li.” Bu ɖetugbui aɖe si ŋkɔe nye Lisa ŋu kpɔ. * Togbɔ be edzea agbagba ŋutɔ hã la, etsia megbe le ɖoɖo siwo wòwɔna kple amewo me ɣesiaɣi. Etsia megbe miniti 30 alo wu nenema le ɖoɖo siwo wòwɔna be yeakpe kple Fiaɖuƒegbeƒãɖela bubuawo hena gbeadziyiyi me ɣesiaɣi. Lisa mele nyui aɖeke wɔm na eɖokui o. Ðe wòate ŋu abu fɔ amewo ne ɣeyiɣi vevi siwo gblẽm wole la va ti wo eye womegadina be yewoawɔ ɖoɖowo kplii oa?\nAmesi dina be yeawɔ nu ne wòade blibo—si ɖoa dzidzenu siwo kɔkɔ akpa—hã sẽa ŋuta le eɖokui ŋu. Le esi wòanɔ ʋiʋlim ɣesiaɣi be yeaɖo taɖodzinu siwo gbɔ manya ɖo o gbɔ ta la, ɖeɖi ate eŋu eye mɔkpɔkpɔ abu ɖee. Le go bubu me la, míewɔa nyui na mía ɖokui ne míeɖo taɖodzinu siwo gbɔ miate ŋu aɖo eye susu le wo me la. Ðewohĩ míaƒe susu mete ŋu léa nu kabakaba abe ame bubuwo ene o. Alo anye be dɔléle alo tsitsi wɔe be míegate ŋu wɔa geɖe o. Megadzɔ gbeɖe be míaxa nu le míaƒe gbɔgbɔmeŋgɔyiyi ŋu o, ke boŋ míayi edzi anɔ eɖem fia be míanya alesi míawɔ nui ɖe míaƒe gbɔdzɔgbɔdzɔwo ŋu ɣeawokatãɣi. Dzidzɔtɔwoe míanye ne ‘míedo vevie nu’ le míaƒe ŋutetewo wɔwɔ me.—Timoteo II, 2:15; Filipitɔwo 4:5.\nLe alesi ame dzɔdzɔe kpɔa dzidzɔ esime ŋutasẽla ya doa nuxaxa na eɖokui me ɖeɖe yi edzi me la, fia nunyala la gblɔ be: “Ame vɔ̃ɖi kpɔa viɖe ƒuƒlu; ke amesi ƒãa dzɔdzɔenyenye la, akpɔ fetu vavã. Dzɔdzɔenyenye vavã hea agbe vɛ; ke vɔ̃ɖiyometiti hea ku vɛ. Amesiwo si alakpadzi le la, ŋunyɔ wònye na Yehowa; ke amesiwo fɔɖiɖi mele woƒe zɔzɔme ŋu o la, ƒe nu nyoa eŋu. Mina míatso gbe, ne woahagbe tohehe na ame vɔ̃ɖi fi! Ke woaɖe ame dzɔdzɔe ƒe ƒome ya.”—Lododowo 11:18-21.\nKpukpui siawo te gbe ɖe nufiame vevi sia dzi le mɔ vovovo nu be: Ƒã dzɔdzɔenyenye eye naxa eƒe teƒeɖoɖo. Ame vɔ̃ɖi la atrɔ ɖe amebeble alo tsatsadada ŋu kple susu be nane nasu ye si fu aɖeke makpemakpee. Esi esiawo nyea viɖe ƒuƒlu ta la, mɔkpɔkpɔ abu ɖee. Amesi wɔa dɔ anukwareɖiɖitɔe kpɔa viɖe si me dzidzɔ le elabena ele dedie. Esi Mawu kpɔa ŋudzedze ɖe ame maɖifɔ ŋu ta la, agbe mavɔ nɔnɔ ƒe mɔkpɔkpɔ asu esi. Gake aleke wòanɔ na ame vɔ̃ɖi ya? ‘Togbɔ be wowɔa ɖeka’ le tame vɔ̃wo ɖoɖo me hã la, womagbe tohehe na ame vɔ̃ɖi la o. (Lododowo 2:21, 22) Nuxlɔ̃ame nyui kae nye esi be woaƒã dzɔdzɔenyenye!\nNyonyo Vavãtɔ Li na Nugɔmeselawo\nSalomo yi edzi be: “Nyɔnu dzetugbee, si nye avɔ la, le abe aƒeha, si sikagɛ le ŋɔti me na ene.” (Lododowo 11:22) Ŋɔtigɛwo nye atsyɔ̃ɖonu vevi si bɔ le Biblia ƒe ɣeyiɣiwo me. Sikagɛ si wode ŋɔti anye nusi adze woakpɔ le nyɔnu ŋu. Aleke gbegbee masɔ o be atsyɔ̃ɖonu vevi ma nanɔ aƒeha ƒe ŋɔti me enye esi! Nenema ke wòle le amesi ƒe dzedzeme nyo evɔ ‘nunya mele tagbɔ nɛ o’ la hã gome. Atsyɔ̃ɖoɖo medzea ame ma kura o, eɖanye nyɔnu alo ŋutsu o. Atɔ ŋku—manya kpɔ kura o.\nEnye nyateƒe be ɖetsɔtsɔ le alesi amewo kpɔa mí me nye nusi sɔ le dzɔdzɔme nu. Gake nukatae wòle be míatsi dzi fũ ɖe míaƒe mo alo ametia ƒe dzedzeme ŋu alo wòade míaŋu dze ge ado kpoe? Míekpɔ ŋusẽ aɖeke ɖe míaƒe nɔnɔmewo ƒe akpa geɖe dzi o. Eye menye dzedzemee nye nu vevitɔ kekeake o. Ðe menye nyateƒe be amesiwo míelɔ̃na eye woƒe nu dzea mía ŋu la le ko abe ame bubuawo ene oa? Menye dzɔdzɔme ƒe amedzidedee nana wòkpɔa dzidzɔ o. Nusi le vevie wue nye mawumenɔnɔme ememetɔ siwo nu metsina o. Ekema neva eme boŋ be míanye nunyalawo ahaɖe nɔnɔme mawo afia.\n“Woaɖi Ƒo na Luʋɔ Dɔmenyotɔ la Taŋ”\nFia Salomo gblɔ be; “Ame dzɔdzɔe ƒe didi enye dzɔgbenyuie ɖeɖe sɔŋ; ke ame vɔ̃ɖiwo ƒe mɔkpɔkpɔ enye dziku.” Esi wònɔ esia ƒe kpɔɖeŋu wɔm la, egblɔ kpee be: “Ame aɖewo na nu geɖe, ke wokpɔa ho ɖe edzi; ame aɖewo vea nu le nusi dze be, woawɔ la gbɔ, ke ahe ko wodana.”—Lododowo 11:23, 24.\nEsi míele Mawu ƒe Nya ŋuti sidzedze nam—ame bubuwo—veviedodotɔe la, mía ŋutɔwo míesea eƒe “kekeme kple didime kple goglome kple kɔkɔme” gɔme ɖe edzi godoo. (Efesotɔwo 3:18) Gake amesi mele eƒe sidzedzea zãm o la abu ɖee bɔbɔe. Ẽ, “amesi ƒã nu le nuveve me la, axa nu hã le nuveve me, eye amesi ƒã nu le yayra me la, axa nu hã le yayra me.”—Korintotɔwo II, 9:6.\nFia la yi edzi be: “Woaɖi ƒo [nu adze edzi] na luʋɔ dɔmenyotɔ la taŋ, eye woana tsi amesi na tsi wono.” (Lododowo 11:25) Ne míezã míaƒe ɣeyiɣi kple nunɔamesiwo faa tsɔ do nyateƒe subɔsubɔ ɖe ŋgɔe la, Yehowa kpɔa ŋudzedze ɖe mía ŋu. (Hebritɔwo 13:15, 16) ‘Aʋu dziƒo nu, eye woadudu yayra aƒo ɖe mía dzi wòagbɔ eme.’ (Maleaxi 3:10) Wò ya kpɔ alesi nu dze edzi na esubɔlawo egbeae la ɖa ko!\nEsime Salomo ganɔ kpɔɖeŋu bubu wɔm tso vovototo si le ame dzɔdzɔe ƒe didiwo kple ame vɔ̃ɖi tɔ dome ŋu la, egblɔ be: “Amesi miã asi ɖe bli dzi la, amewo ado ɖiŋu nɛ, ke yayra ava blidzrala ƒe ta dzi.” (Lododowo 11:26) Be woaƒle nuwo ɖe asi bɔbɔe dzi ada ɖi vaseɖe esime woava nɔ vevem ahaxɔ asi hafi woadzrae la ate ŋu anye nusi me viɖe le. Togbɔ be nuwo zazã ɖe ŋku ŋu be ɖe nakpɔtɔ ate ŋu aɖe vi aɖe hã la, amewo mekpɔa ŋudzedze ɖe amesi wɔa esia le ɖokuitɔdidi ta la ŋu o. Gake amewo kpɔa dzidzɔ ɖe amesi medina be yeawɔ nɔnɔme kpatawo ŋudɔ atsɔ akpɔ viɖe o la ŋu.\nLe dzidedeƒo na mí be míayi edzi ati nusi nyo, alo le dzɔdzɔe, yome me la, Israel-fia la gblɔ be: “Amesi ti nyuie yome la, eƒe nu adze ame ŋu; ke amesi di vɔ̃ la, ado goe. Amesi ɖo ŋu ɖe eƒe kesinɔnu ŋu la, adze anyi; ke ame dzɔdzɔewo ade ama abe aŋgba ene.”—Lododowo 11:27, 28.\nAme Dzɔdzɔe Le Luʋɔwo Ðem\nEsime Salomo nɔ alesi nu gbegblẽwo dona tsoa bometsinuwɔwɔ me me ɖem la, egblɔ be: “Amesi gblẽ eƒe aƒe la, aɖu aya.” (Lododowo 11:29a) Axan ƒe nugbegblẽwɔwɔ ‘he dzɔgbevɔ̃e vɛ na eya ŋutɔ,’ eye woƒu kpe eya ŋutɔ kple eƒe ƒometɔwo siaa woku. (Yosua, Ta 7) Egbea, Kristotɔwo ƒe ƒome aɖe ƒe ta kple eƒe ƒomea me tɔ bubuwo ate ŋu awɔ nu gbegblẽ si ana be woaɖe wo le Kristo-hamea me. Esi eya ŋutɔ mewɔna ɖe Mawu ƒe sededewo dzi o eye wòɖea mɔ ɖe nuvɔ̃ gãwo ŋu le eƒe ƒomea me ta la, ehea dzɔgbevɔ̃e vaa eya ŋutɔ ƒe aƒe dzi. Woɖea eya kple ɖewohĩ eƒe ƒomea me tɔ bubuwo le Kristo-hamea me abe nuvɔ̃wɔla matrɔdzimewo ene. (Korintotɔwo I, 5:11-13) Eye nukae wòakpɔ tso eme? Aya—si nye nusi ŋu viɖe aɖeke mele o—koe wòaɖu.\nKpukpuia yi edzi be: “Bometsila azu dɔla na nunyala.” (Lododowo 11:29b) Esi wònye nunya vavãtɔ mele bometsila si o ta la, womate ŋu atsɔ agbanɔamedzi kpekpewo ade esi o. Gawu la, eya ŋutɔ ƒe nuwɔnawo gbɔ makpɔmakpɔ nyuie ate ŋu ana be eya ŋutɔ nava zu agba na ame bubu le mɔ aɖe nu. Abunetɔ ma ava zu “dɔla na nunyala” la godoo. Ekema eme kɔ ƒã be ele vevie be míawɔ nyametsotso nyuiwo ahazã nunya vavãtɔ le míaƒe nuwɔnawo katã me.\nFia nyanu la ka ɖe edzi na mí be: “Ame dzɔdzɔe ƒe kutsetse enye agbeti, eye nunyala xɔa dziwo na eɖokui.” (Lododowo 11:30) Alekee esia dzɔnae? Ame dzɔdzɔe to nuƒoƒo kple nuwɔna me naa gbɔgbɔmetutuɖo ame bubuwo. Edea dzi ƒo na wo be woasubɔ Yehowa eye agbe si Mawu ana mlɔeba la asu wo si.\n‘Woaɖo Eteƒe na Nuvɔ̃wɔla Geɖe Wu’\nAleke gbegbee lododo siwo míeyɔ va yi la ƒoe ɖe mía nu be míaƒã dzɔdzɔenyenyee enye esi! Le gɔmeɖose bubu si nye “nusi ke ame ƒãna la, esia ke wòaŋe,” ŋudɔwɔwɔ ɖe mɔ bubu nu la, Salomo gblɔ be: “Kpɔ ɖa, woɖoa eteƒe na ame dzɔdzɔe ke hã le anyigba dzi, ʋuu keke wòayi ame vɔ̃ɖiwo kple nuvɔ̃wɔlawo nye gea?”—Lododowo 11:31.\nTogbɔ be ame dzɔdzɔe dzea agbagba be yeawɔ nu nyui hã la, edaa vo ɣeaɖewoɣi. (Nyagblɔla 7:20) Eye woatsɔ tohehe ‘aɖo’ eƒe vodadawo ‘teƒe’ nɛ. Ke ame vɔ̃ɖi si ɖonɛ koŋ tia nu gbegblẽ yome eye medzea agbagba aɖeke be yeatrɔ ɖe nudzɔdzɔe wɔwɔ ŋu o ya ɖe? Ðe medze na ‘teƒeɖoɖo’ si lolo wu—si nye tohehe vevie oa? Apostolo Petro ŋlɔ be: “Nenye bebli hafi woaxɔ ame dzɔdzɔe la, afika ame mavɔ̃mawu kple nuvɔ̃wɔla lado ɖo mahã?” (Petro I, 4:18) Eyata mina míaɖoe kplikpaa be míaƒã nu na mía ɖokui le dzɔdzɔenyenye me ɣeawokatãɣi.\n^ mm. 11 Wozã ŋkɔ bubu le afisia.\n“Dɔmenyo” he “bubu” vɛ na Abigail\n‘Ame vɔ̃ɖi kpɔa viɖe ƒuƒlu; ke ame dzɔdzɔe la, akpɔ fetu vavã’\n‘Ƒã nu le yayra me eye axa nu hã le yayra me’\nƉoe Ɖe Amewo Ɖoe Ɖe Amewo Miƒã Dzɔdzɔenyenye, Mixa Mawu ƒe Amenuveve\nw02 7/15 axa 28-31


Mawudɔlawo—Ðe Woate Ŋu Akpe Ðe Ŋuwòa? De Ŋugble Tso Nuteƒekpɔkpɔ Ŋutɔŋutɔ Aɖewo Ŋu Kpɔ\nMawudɔlawo—Ðe Woate Ŋu Akpe Ðe Ŋuwòa?\nLe Kwasiɖagbe aɖe ƒe ŋdɔ me la, Kenneth kple Filomena, siwo le Curaçao la gayi be yewoasrɔ̃ Biblia kple atsu kple asi aɖe.\nKenneth gblɔ be: “Esi míeɖo la agboa nɔ dodo eye ʋua hã menɔ aƒea me o. Gake nane gblɔ nam be maƒo ka na nyɔnua.”\nNyɔnua ɖo fon la ŋu eye wògblɔ be ye srɔ̃ yi dɔme. Gake esi wòkpɔe be Kenneth kple Filomena ye la, eva ʋu agboa na wo.\nWokpɔe le mo nɛ be efa avi. Esi Kenneth do gbe ɖa eye wodze nua sɔsrɔ̃ gɔme la, nyɔnua wó avi. Eya ta Kenneth kple Filomena biae be wòagblɔ nu si nɔ fu ɖem nɛ la na yewo.\nNyɔnua gblɔ be ɖe yeɖoe be yeawu ye ɖokui ŋdɔ ma eye esi yenɔ eŋu nya ŋlɔm na ye srɔ̃ ye Kenneth ƒo ka na ye. Ena wonya be yeƒe blanuiléledɔ ho na ye, eya ta wotsɔ Biblia me nya aɖewo fa akɔ nɛ. Akɔfanamenya mawo xɔe ɖe agbe.\nKenneth gblɔ be: “Yehowae míada akpe na be wòna míekpe ɖe nyɔnu sia si dzi nu te ɖo la ŋu, eye vevietɔ be wòto ɖewohĩ mawudɔla alo eƒe gbɔgbɔ kɔkɔea dzi ʋã mí be míeƒo ka nɛ!” *\nÐe wògblẽ be Kenneth kple Filomena naxɔe ase be Mawue de nu nyaa me, to mawudɔla aɖe alo eƒe gbɔgbɔ kɔkɔea alo dɔwɔŋusẽ dzia? Alo nudogoɖenunu si xɔ nyɔnua ɖe agbe koe Kenneth ƒe kaƒoƒoa nyea?\nMíate ŋu agblɔe kaŋ o. Gake nu si míenyae nye be Mawu zãa eƒe dɔlawo tsɔ kpena ɖe eƒe amewo ŋu. Le kpɔɖeŋu me, Biblia na míenya be Mawu to mawudɔla aɖe dzi fia mɔ Kristotɔ Filipo si nye nya nyui gblɔla be wòava kpe ɖe Etiopiatɔwo ƒe amegã aɖe ŋu wòase Biblia me nya aɖe gɔme.—Dɔwɔwɔwo 8:26-31.\nSubɔsubɔha geɖe fiaa nu amewo be woaxɔe ase be gbɔgbɔmenuwɔwɔ siwo ƒe ŋusẽ gbɔ amegbetɔwo tɔ ŋu la li. Wogblɔna be wo dometɔ aɖewo nyoa dɔme, wowɔa Mawu ƒe lɔlɔ̃nu eye mawudɔla le ame sia ame si si dzɔa eŋu. Menye ɖeko ame geɖe xɔ edzi se be mawudɔlawo li ko evɔ o, ke boŋ woxɔe se hã be mawudɔlawo kpena ɖe yewo ŋu etɔxɛe. Ke hã ame bubu geɖewo ya mexɔe se kura be mawudɔlawo li o.\nÐe mawudɔlawo li ŋutɔŋutɔa? Ne woli ŋutɔŋutɔa, ke afi kae wodzɔ tso? Nu kae nye nyateƒe si ku ɖe mawudɔlawo ŋu? Ðe woate ŋu akpe ɖe ŋuwòa? Na míadzro kpeɖodziawo me kpɔ.\n^ mm. 8 Biblia na míenya be Mawu ƒe ŋkɔe nye Yehowa.—Psalmo 83:18.


“HƆ̃ ƑE Anyigba.” Nenemae Albaniatɔwo yɔa woƒe dukɔae le wo degbe me. Dukɔ sia dze ŋgɔ Adria-ƒua, eye wòle Balkan-ƒukpo afã la dzi le Greece kple afisi woyɔna tsã be Yugoslavia domedome. Togbɔ be amewo gblɔ nya vovovowo tso afisi Albaniatɔwo tso ŋu hã la, ŋutinyaŋlɔla geɖe lɔ̃ ɖe edzi be Albaniatɔwo kple woƒe gbea tso blema Iliriko, eye The Encyclopædia Britannica gblɔ be woli tso keke ƒe 2000 D.M.Ŋ. me ke.\nNusiwo na Albania nya kpɔe nye eƒe to glidzaglidza siwo tsiã ɖe enu le dukɔa ƒe dziehe ɖaa kple eƒe ƒuta legbe siwo ƒe ke le ɣie le anyiehekpa dzi le Adria-ƒua ta. Gake ameawo koŋ sie nɔnɔme nyuiwo le. Wowɔa ame, lɔ̃a amedzrowo, doa vivi ɖe ame ŋu, kɔa mo ɖe ame, srɔ̃a nu kabakaba, hegblɔa woƒe nukpɔsusuwo le nuwo ŋu faa dzonɔamemetɔe.\nDutanyanyuigblɔla Nyanyɛ aɖe ƒe Afima Yiyi\nÐikeke mele eme o be ameawo ƒe amewɔwɔ kple alesi dukɔa nya kpɔe la wɔ dɔ ɖe mɔzɔla ɖedzesi aɖe si yi afima ƒe alafa geɖewoe nye esia va yi la dzi. Le ƒe 56 M.Ŋ. me lɔƒo la, apostolo Paulo si zɔ mɔ de teƒe geɖe la ŋlɔ be: “Keke . . . Iliriko ke meɖe gbeƒã Kristo ƒe nyanyuie la le keŋ.” (Romatɔwo 15:19) Iliriko ƒe anyiehekpa dzie Albania ƒe titina kple dziehe le fifia. Korinto, si le Hela-nyigba dzi, si nɔ Iliriko ƒe anyiehe, ye Paulo nɔ hafi nɔ agbalẽawo ŋlɔm. Esi wògblɔ be yeɖe gbeƒã le ‘keke Iliriko’ tsitotsito la, efia be ede Iliriko ƒe dea dzi alo nutoa me ŋutɔŋutɔ. Ne Iliriko ƒe dea dzi alo nutoa mee wòde la, ke eɖe gbeƒã le afisi nye Albania ƒe anyiehe fifia. Eyata woate ŋu agblɔ be Pauloe tsɔ Fiaɖuƒegbedasia yi Albania zi gbãtɔ.\nƑe alafa geɖewo va yi. Fiaɖuƒewo va ɖu dzi hegbã. Dukɔ bubuwo va ɖu Albania sia si le Europa ƒe akpa sue aɖe la dzi vaseɖe ƒe 1912 me, esime wòva zu dukɔ nɔɖokuisi. Abe ƒe ewo ene megbe la, wogase nu tso Yehowa ƒe Fiaɖuƒea ŋu ake le Albania.\nAlesi Wogadze Dɔa Gɔme Nyuie le Egbeŋkekeawo Me\nLe ƒe 1920-awo me la, Albaniatɔ ʋɛ aɖewo siwo nɔ United States, siwo nɔ ha dem kple Dukɔwo Dome Biblia Nusrɔ̃viwo (si nye ŋkɔ si woyɔna na Yehowa Ðasefowo ɣemaɣi) la trɔ yi Albania va gblɔ nusiwo wosrɔ̃ na ame bubuwo. Nasho Idrizi nɔ amesiawo dome. Ame aɖewo xɔ wo nyuie. Be woate ŋu akpɔ ɖetsɔlemetɔwo ƒe nuhiahiãwo gbɔ nyuie la, wode dɔ asi na Romania alɔdzedɔwɔƒea be wòakpɔ gbeƒãɖeɖedɔa dzi le Albania le ƒe 1924 me.\nThanas Duli (Athan Doulis) nye amesiwo srɔ̃ nu tso Yehowa ŋu le Albania le ƒe mawo me la dometɔ ɖeka. Eɖo ŋku edzi be: “Le ƒe 1925 me la, hame etɔ̃ kple Biblia Nusrɔ̃vi aɖewo siwo sa ɖe aga kpakple ɖetsɔlemetɔ siwo nɔ dukɔa ƒe teƒe vovovowoe nɔ Albania. Alesi wolɔ̃ wo nɔewoe na woto vovo tso . . . amesiwo dome wonɔ la gbɔ sã!” *\nMɔdodowo ƒe anyimanɔmanɔ na mɔzɔzɔ sesẽ ale gbegbe. Ke hã, gbeƒãɖela veviedonulawo wɔ dɔa. Le kpɔɖeŋu me, le Vlorë, si le anyiehe ƒuta la, Areti Pina xɔ nyɔnyrɔ le ƒe 1928 me esime wòxɔ ƒe 18. Elia to glidzaglidzawo va ɖia ɖase na amewo tsoa Biblia me gagbɔna. Vlorë hamea si me tɔwo doa vevie nu mee wònɔ le ƒe 1930 ƒeawo ƒe gɔmedzedze.\nAlɔdzedɔwɔƒe si nɔ Athens le Greece ye va kpɔ gbeƒãɖeɖedɔa dzi le Albania le ƒe 1930 me. Le ƒe 1932 me la, dzikpɔla mɔzɔla aɖe tso Greece va Albania va srã nɔviawo kpɔ, de dzi ƒo na wo hedo ŋusẽ wo. Dziƒo mɔkpɔkpɔe nɔ ame geɖe siwo nɔ Biblia me nyateƒea srɔ̃m ɣemaɣi la si. Ŋkɔ nyui si nɔ wo ŋu be wole dzadzɛ hewɔa nuteƒe la na amewo de bubu wo ŋu ŋutɔ le afisiafi. Nɔvi nuteƒewɔla siawo ƒe dɔa tse ku geɖe ŋutɔ. Le ƒe 1935 me la, woma Biblia-srɔ̃gbalẽ 6,500 le Albania eye agbɔsɔsɔme ma kee woma le ƒe 1936 me hã.\nGbeɖeka le Vlorë dua me la, Nasho Idrizi ƒo nɔviŋutsu J. F. Rutherford ƒe nuƒoawo dometɔ ɖeka le agbaƒomɔ̃ dzi. Amewo tu woƒe dɔwɔƒewo va nɔ to ɖom nuƒoa, eye Nɔviŋutsu Idrizi ɖe egɔme ɖe Albaniagbe me. Woyra Biblia-fiala veviedola gbãtɔ mawo ƒe agbagbadzedzewo ŋutɔ. Kaka ƒe 1940 naɖo la, Ðasefo 50 ye nɔ Albania.\nDukɔ si me Mawudzimaxɔse Va Xɔ Aƒe Ðo\nLe ƒe 1939 me la, Italytɔwo ƒe Fasi dziɖuɖua va ɖu dukɔa dzi. Wote fli ɖe se si ɖe mɔ na Yehowa Ðasefowo be woawɔ woƒe gbeƒãɖeɖedɔa me eye woɖo asi wo dzi. Le ema megbe kpuie la, Germany srafowo va xɔ dukɔa. Esime Xexemeʋa II ke la, Enver Hoxha, si nye asrafo si ƒe nya amewo lɔ̃na, va kplɔ dukɔa. Eƒe Kɔmiunist Dunyahehabɔbɔ lae ɖu dzi le akɔ si woda le ƒe 1946 me, si na be wòva zu dudɔnunɔlawo ƒe tatɔ. Wova yɔ ƒe siwo kplɔ ƒe 1946 ɖo be ablɔɖe ƒe ɣeyiɣiwo, gake menɔ nenema na Yehowa ƒe amewo ya kura o.\nƲɛʋɛʋɛ la, dziɖuɖua megava nɔ subɔsubɔhawo ƒe nya lɔ̃m o. Le Kristotɔwo ƒe akpaɖekedzimademade ta la, Yehowa Ðasefo siwo le Albania gbe be yewomatsɔ tu ɖe amewo ŋu o, eye yewomade nu dunyahehe me hã o. (Yesaya 2:2-4; Yohanes 15:17-19) Wode wo dometɔ geɖe gaxɔ me, eye womena nuɖuɖu loo alo agbemenuhiahiãwo wo o. Zi geɖe la, wo nɔvinyɔnu siwo menɔ gaxɔ me o lae nyana woƒe nuwo heɖana nu na wo.\nYometiti Mena Wovɔ̃ O\nLe ƒe 1940 ƒe gɔmedzedzea la, Frosina Xheka, si nye ƒewuivi ɣemaɣi le kɔƒe aɖe si te ɖe Përmet ŋu se nusi Nasho Dori, amesi nye afɔkpadzraɖola aɖe nɔ foawo fiam ŋu nya. * Dziɖuɖumegãwo ƒe asi va nɔ sesẽm ɖe Yehowa Ðasefowo dzi, gake Frosina ya ƒe xɔse nɔ ŋusẽm ɖe edzi eye esia medzɔ dzi na edzilawo o. Egblɔ be: “Woɣlaa nye afɔkpawo eye woƒoam ne mede Kristotɔwo ƒe kpekpewo. Wodze agbagba wɔ ɖoɖo be maɖe dzimaxɔsetɔ. Esi megbe la, wonyam le aƒe me. Sno nɔ dzadzam gbemagbe hafi medzo. Nasho Dori gblɔ na Nɔviŋutsu Gole Flloko si nɔ Gjirokastër be wòana kpekpeɖeŋum. Wona meva nɔ eƒe ƒomea gbɔ. Fonyeawo nɔ gaxɔ me ƒe eve ɖe woƒe akpaɖekedzimademade ta. Esi woɖe wo le gaxɔa me vɔ megbe la, meʋu va nɔ wo gbɔ le Vlorë.”\n“Kpovitɔwo dze agbagba be yewoazi dzinye makpɔ gome le dunyahedɔwo me. Gake megbe. Wolém, kplɔm yi xɔ aɖe me heƒo xlãm. Wo dometɔ ɖeka do ŋɔdzi nam gblɔ be: ‘Ènya nusi míate ŋu awɔ wòa?’ Meɖo eŋu be: ‘Nusi Yehowa lɔ̃ be míawɔm koe míate ŋu awɔ.’ Eblu be: ‘Ànya le tsu kum! Bu le afisia nàyi!’”\nNuteƒewɔwɔ ƒe nɔnɔme ma kee nɔ Albania nɔviawo katã si le ƒe mawo me. Woɖo Fiaɖuƒegbeƒãɖela 75 le ƒe 1957 me. Le ƒe 1960 ƒe gɔmedzedze la, Yehowa Ðasefowo ƒe dɔwɔƒegãa na John Marks, Albaniatɔ si nɔ United States zɔ mɔ yi Tiranë va kpe ɖe nɔviawo ŋu wowɔ ɖoɖo ɖe Kristotɔwo ƒe dɔa ŋu. * Gake woɖo nɔvi ŋgɔxɔla Luçi Xheka, Mihal Sveci, Leonidha Pope, kple ame bubuwo ɖe dɔwɔsaɖawo me le ema megbe kpuie.\nMɔkpɔkpɔ Vi aɖe Va Su Wo Si\nWonɔ tsitre tsim ɖe subɔsubɔhawo katã ŋu le Albania vaseɖe ƒe 1967 me. Emegbe wova ɖo asi wo dzi keŋkeŋ. Katoliko, Orthodɔks alo Moslem tɔwo ƒe osɔfo aɖeke megate ŋu wɔa woƒe dɔwo gaglã o. Woxe mɔ ɖe sɔlemexɔwo kple Moslemtɔwo ƒe gbedoxɔwo nu alo trɔ wo wozu kamedefefewɔƒewo, blemanudzraɖoƒewo, alo nudzraƒewo. Womeɖe mɔ be Biblia nanɔ ame aɖeke si o. Womeɖe mɔ be ame aɖeke naɖe mawudzixɔse agblɔ o.\nGbeƒãɖeɖe kple kpekpewo dede va sesẽ ŋutɔ. Ðasefo ɖesiaɖe dze agbagba vevie be yeasubɔ Yehowa togbɔ be womegaƒoa ƒu subɔna o hã. Tso ƒe 1960 ƒeawo me vaseɖe ƒe 1980 ƒeawo me la, Ðasefoawo ƒe xexlẽme ɖiɖi ŋutɔ wòsusɔ ʋɛ aɖewo ko. Ke hã, wodze agbagba le mawusubɔsubɔ me vevie.\nLe ƒe 1980 ƒeawo ƒe nuwuwu la, dunyaheɖoɖowo te tɔtrɔ vivivi le Albania. Nuɖuɖu kple nudodowo nɔ vevem. Dzi menɔ amewo dzɔm kura o. Ðɔɖɔɖo siwo wonɔ wɔwɔm le Ɣedzeƒe Europa katã la va ɖo Albania le ƒe 1990 ƒeawo me. Le ŋutasẽdziɖuɖu te nɔnɔ ƒe 45 megbe la, dziɖuɖu yeye aɖe va ɖe mɔ ɖe subɔsubɔ ƒe ablɔɖe ŋu ake.\nYehowa Ðasefowo ƒe Dziɖuha la na mɔfiame Austria kple Greece alɔdzedɔwɔƒewo be woava di nɔvi Albaniatɔwo kaba. Greece nɔvi siwo se Albaniagbe tsɔ Biblia-srɔ̃gbalẽ yeye siwo gɔme woɖe ɖe asi yi Tiranë kple Berat. Afima nɔvi siwo ka hlẽ tsã la ƒe dziwo yɔ fũ kple dzidzɔ esime wogava kpe kple nɔvi siwo tso duta zi gbãtɔ le ƒe geɖe megbe.\nMɔɖela Dovevienuwo Tso Duta Va Xɔ Ŋgɔ le Dɔa Me\nLe ƒe 1992 me la Dziɖuhaa wɔ ɖoɖo woɖe Michael kple Linda DiGregorio, srɔ̃tɔ dutanyanyuigblɔla siwo nye Albaniatɔwo la yi Albania. Wodi nɔvi tsitsi wɔnuteƒeawo eye wokpe ɖe wo ŋu wogava wɔ ɖeka kple nɔviwo ƒe habɔbɔ si le xexeame katã la ake. Mɔɖela veviwo alo ɣeyiɣiawo katã ƒe gbeƒãɖela 16 tso Italy, eye mɔɖela ene tso Greece va ɖo le November me. Wowɔ gbesɔsrɔ̃ suku ɖoɖo na mɔɖelawo be woasrɔ̃ afimatɔwo ƒe gbea.\nAfima nɔnɔ sesẽ na mɔɖela dutatɔawo gbesiagbe. Wotsia akaɖi kabakaba. Vuvɔ wɔna ŋutɔ le vuvɔŋɔliwo. Amewo ɖoa fli gaƒoƒo geɖe hafi kpɔa nuɖuɖu kple agbemenuhiahiã bubuwo. Gake kuxi gãtɔ kekeake si dze ŋgɔ nɔviawoe nye alesi woawɔ akpɔ xɔ siwo lolo be ɖetsɔlemetɔ gbogbo siwo nyateƒea le dzidzɔ dom na la nade kpekpe le wo me!\nMɔɖela siwo nɔ ʋiʋlim be yewoado Albaniagbea va kpɔe dze sii be nanewo gbɔ koe gbegbɔgblɔ te ŋu kpɔna. Nɔviŋutsu Biblia-fiala bibi aɖe gblɔ na wo be: “Mehiã be míase gbe aɖe ahadoe nyuie hafi aɖo nukomo alo awɔ atuu na mía nɔviwo vividoɖeameŋutɔe o. Lɔlɔ̃ akuakua si miaɖe afia Albaniatɔwo ye ana dzi nadzɔ wo vevie, ke menye woƒe gbe si miado nyuie ye o. Migatsi dzi o, woase egɔme na mi.”\nEsi mɔɖelawo wu gbesɔsrɔ̃ suku gbãtɔa nu megbe la, wodze dɔwɔwɔ gɔme le Berat, Durres, Gjirokastër, Shkodër, Tiranë, kple Vlorë. Eteƒe medidi o woɖo hame geɖewo ɖe dugã mawo me. Nɔvinyɔnu Areti Pina si xɔ wu ƒe 80 ɣemaɣi eye lãmesẽnya nɔ fu ɖem nɛ la gakpɔtɔ nɔ Vlorë. Woɖo mɔɖela vevi eve ɖe afima be woa kple Areti woawɔ gbeƒãɖeɖedɔa. Ewɔa nuku na amewo be amesiwo menye Albaniatɔwo o le Albaniagbe dom eye wogblɔna be: “Ne míedi be míasrɔ̃ nane le mawunyadɔgbedela siwo tso subɔsubɔha bubuwo me gbɔ la, ɖe wonana míesrɔ̃a Eŋlisigbe alo Italygbe hafi. Mielɔ̃ mí vevie vavã, eye gbedasi vevi aɖee miedi be yewoagblɔ na mí, elabena miesrɔ̃ Albaniagbea memie!” Areti wu eƒe anyigbadzigbenɔnɔ nu nuteƒewɔwɔtɔe le January 1994 me, ewɔ gbeƒãɖeɖedɔ kaka vaseɖe eƒe agbenɔɣi ƒe ɣleti mamlɛtɔ me. Woyra eya kple mɔɖela bubuawo ƒe veviedodo ŋutɔ. Wogbugbɔ ɖo hame ɖe Vlorë le ƒe 1995 me. Hame etɔ̃ siwo le dzidzedze kpɔm ye le gbeƒã ɖem kple ŋkubiã le melidzeƒe sia egbea.\nDɔ nɔ amewo wum le gbɔgbɔ me le dukɔa me godoo eye womebua nazã ɖe subɔsubɔha aɖeke ŋu o. Woxɔa Biblia-srɔ̃gbalẽ ɖesiaɖe si Ðasefowo atsɔ na wo kple dzidzɔ hexlẽnɛ nyuie. Sɔhɛ geɖe dze nusɔsrɔ̃ gɔme hewɔ ŋgɔyiyi kabakaba.\n“Ŋusẽ ɖo” hame kple ƒuƒoƒo siwo wu 90 “ŋu le xɔse me, eye woƒe xexlẽme le agbɔ sɔm ɖe edzi gbesiagbe” le dukɔa me godoo. (Dɔwɔwɔwo 16:5) Dɔ geɖe gali Ðasefo 3,513 siwo le Albania la nawɔ. Ame 10,144 ye va Kristo ƒe Ŋkuɖodzia ɖuƒe le March 2005 me. Numedzodzro siwo gbeƒãɖelawo wɔna kple Albaniatɔ amedzrolɔ̃la siawo na be wowɔa Biblia-nusɔsrɔ̃ siwo wu 6,000 le dukɔa me. Edze ƒã be ame akpe geɖe akpɔ viɖe tso New World Translation (Traduction du monde nouveau) si woɖe ɖe go nyitsɔ laa le Albaniagbe me la me. Nyateƒee, Yehowa ƒe nya dzo ʋĩ yi “Hɔ̃ ƒe Anyigba” dzi be wòahe kafukafu vɛ na Yehowa.\n^ mm. 9 Kpɔ Eŋlisigbe me Gbetakpɔxɔ, December 1, 1968 hena Thanas Duli ƒe agbemeŋutinya.\n^ mm. 17 Kpɔ Gbetakpɔxɔ, January 1, 1996 hena Nasho Dori ƒe agbemeŋutinya.\n^ mm. 19 Kpɔ Gbetakpɔxɔ, January 1, 2002 hena John Marks srɔ̃, Helen ƒe agbemeŋutinya.\nGBE VOVOVO DOLAWO DOME MASƆMASƆWO NU VA YI LE KOSOVO!\nWova nɔ Kosovo ŋkɔ sem edziedzi le ƒe 1990 ƒeawo me esime gbe vovovo dolawo dome anyigba ŋuti ʋiʋliwo kple fuléle wo nɔewo wɔe be aʋa dzɔ wòva hiã be xexeame dukɔwo nava lé avu wo.\nLe Balkan dukɔawo ƒe aʋawɔɣia la, ele na Ðasefo geɖe be woasi ayi dukɔ siwo te ɖe wo ŋua me. Esime aʋaa ke vie megbe la, wo dometɔ ʋɛ aɖewo trɔ yi Kosovo va dze gbeƒãɖeɖe gɔme. Mɔɖela vevi siwo nye Albania kple Italy tɔwo lɔ̃ faa be yewoaʋu ayi Kosovo tɔ 2,350,000 dome ava na kpekpeɖeŋu. Amesiwo ade 130 ye le Yehowa subɔm le hame ene kple ƒuƒoƒo ade siwo le afima me fifia.\nWowɔ ŋkeke ɖeka takpekpe tɔxɛ le Priština-dua me le ƒe 2003 ƒe adame, eye ame 252 ye va. Takpekpea valawo dometɔ aɖewo nye Albania, Germany, Gypsy, Italy, kple Serbia tɔwo. Le nyɔnyrɔxɔxɔnuƒoa ƒe nuwuwu la, nuƒola bia nya eve. Ame etɔ̃: Albaniatɔ ɖeka, Gypsytɔ ɖeka, kple Serbiatɔ ɖeka, tsi tre ɖo biabiawo ŋu be: “Ẽ.”\nTakpekpea valawo si akpe sesĩe esime wose nyɔnyrɔxɔla etɔ̃awo katã ɖo nya ŋu zi ɖeka be: “Va!,” “Da!,” “Po!” Wokpla asi kɔ na wo nɔewo. Wokpɔ gbe vovovo dolawo dome fuléle si xɔ aƒe ɖe woƒe dukɔa me si he kuxi geɖe vɛ la gbɔkpɔnu.\n[Anyigbatata si le axa 17]\nÐasefo sɔhɛwo le tsitsiawo ƒe veviedodo srɔ̃m\nAreti Pina subɔ nuteƒewɔwɔtɔe tso ƒe 1928 me vaseɖe eƒe kugbe le ƒe 1994 me\nMɔɖela siwo tso duta ƒe ƒuƒoƒo si de gbesɔsrɔ̃ suku gbãtɔa\n[Nɔnɔmetata Tsoƒe si le axa 16]\nHɔ̃: © Brian K. Wheeler/VIREO\nƉoe Ɖe Amewo Ɖoe Ɖe Amewo Yehowa ƒe Nya Dzo Ʋĩ Yi “Hɔ̃ ƒe Anyigba” Dzi\nw05 10/15 axa 16-20